Dobojski gradonačelnik Boris Jerinić utvrdio je da su žalbe djelimično osnovane i sve proslijedio KRŽ-u, koji mu rješenjem propisuje da to nije u skladu sa ZJN BiH te da bi, tek nakon što utvrdi potpunu neosnovanost primjedbi, sve mogao da proslijedi na odlučivanje. No, ni u novoj tenderskoj dokumentaciji nije usvojio primjedbe. Praktično, za isti tedner, po istoj tenderskoj dokumentaciji, samo je prolongirao rok za dostavu ponuda\nI pored mnogih medijskih natpisa i izvještaja u kojima su dokumentovana brojna kršenja zakona kada je riječ o javnim nabavkama vozila, kazni za one koji krše zakon – nema. Tako se na sumnjiv način troše desetine miliona maraka. Nacrtani tenderi omogućuju podobnim firmama da prihoduju milione, čak i u vrijeme pandemije.\nSkoro 90% praćenih javnih nabavki označeno je kao rizično, istaknuto je danas na konferenciji za medije na kojoj je predstavljen monitoring izvještaj o postupcima javnih nabavki praćenih putem portala PratimoTendere. Istraživanja pokazuju da je svaki tender za nabavku automobila namješten!\nUprkos tome što su dužni objavljivati konkretne nazive predmeta nabavki kada je riječ o netransparentnim direktnim sporazumima, neki ugovorni organi ni to ne rade. Jedan od takvih je i JP „Luka“ Brčko. Sve je prijavljeno Agenciji za javne nabavke BiH koja je izdala svoje saopćenje u kome naglašavaju da je riječ o kršenju principa transparentnosti. Iz brčanske „Luke“ kažu da nisu znali da, osim njih, niko drugi nema detaljniji uvid u direktne sporazume\nNovim tenderom za rušenje i izgradnju administrativnog centra gradonačelnik Doboja Boris Jerinić povećao je cifru sa 24.404.000 na 32.724.000 KM. Samo milion manje ljetos je ponudio konzorcijum u čijem su sastavu bile firme „Kaldera Company“ i „Prointer“, izuzetno bliske porodici Milorada Dodika. Kada se činilo da će sve strane biti konačno zadovoljne, žalba firme „Radis“ iz Istočnog Sarajeva, bliska DNS-ovom Nenadu Nešiću, obustavila je postupak\nKako se namještaju tenderi u brčanskom Komunalnom: Od menadžmenta dođe ceduljica koja isključuje sve druge ponuđače...\nZaposlenik JP „Komunalno Brčko“ Slaviša Đukić za Žurnal opisuje kako se provode tenderi u ovom preduzeću, a njegovi navodi upućuju na kršenje Zakona o javnim nabavkama. Ranije, preduzeće kupilo ista vozila čiji je najam prethodno plaćen nekoliko miliona maraka. Spalionica, iako plaćena skoro 300.000 KM bez PDV-a, nikada nije stavljena u funkciju\nProblemi za novog direktora bijeljinske Toplane: Loše poslovanje i sumnjive nabavke uglja od samo jedne firme\nJP „Gradska toplana“ Bijeljina već godinama ima problema s nabavkom uglja. Tenderi se zbog žalbi i drugih razloga često poništavaju, a ugovori se na kraju uvijek dodijele istoj kompaniji – „Ilić-trgovini“. Početkom oktobra imenovan je novi v.d. direktor, a najavljuje se i revizija poslovanja preduzeća koje se suočava s brojnim ekonomskim i organizacionim problemima...\nBrčansko Komunalno preduzeće: Kupuju vozila za 120.000 KM, u tenderu nacrtali željeni model\nJP „Komunalno“ Brčko raspisalo je tender za nabavku pet automobila u procijenjenoj vrijednosti od 120.000 KM bez PDV-a. Žurnalovi izvori upozoravaju – tenderska dokumentacija je nezakonita jer je željeni model Volkswagen Pola nacrtan riječima. Istovremeno, preduzeće ima i drugih problema…\nIako su najavili punu transparentnost u radu, Benjamina Karić i njeni saradnici za sada to ipak ne praktikuju – barem kada je riječ o javnim nabavkama. Od 12. aprila do 12. augusta Grad Sarajevo je zaključio 47 ugovora, od čega su čak 43 direktna sporazuma, čime je nastavljena dugogodišnja praksa provođenja vjerovatno najnetransparentijeg postupka kada je riječ o javnim nabavkama.\n„Gradprom“ iz Srpca relativno je mala kompanija čiji je vlasnik i direktor Vaskrsija Kresojević. Firma se primarno bavi građevinskim radovima, a u ovoj godini dobili su samo jedan tender. No, istovremeno su se žalili na više od 140 nabavki...\nPOLITIČKI DUGOVI SU PRIORITET: Posao za firmu čiji je vlasnik formalno izbjeglica iz tog grada\nRebalansom budžeta, odlučeno je da se krov na opštinskoj zgradi renovira. Ostalo može da sačeka. Žurnal je ranije pisao da se sredstva iz donacije Srbije Drvaru troše netransparentno\nKršenje Zakona o javnim nabavkama : Ugovor sklopili sa jednom, a gorivo sipali na drugim pumpama\nRevizori su utvrdili da je Javno komunalno preduzeće "Vitkom" sa "Hifa-Petrol" sklopilo ugovor o nabavci goriva, kao sa najpovoljnijim ponuđačem, ali da su uprkos tome gorivo nabavljali i od dobavljačem „BAPI“ iz Viteza bez provedenog postupka javnih nabavki\nFederalni revizori utvrdili su da je „Elektroprivreda HZHB“ u 2020. tender za reklamiranje namjenila za HŠK „Zrinjski“, iako ovaj klub ima veliki dug za električnu energiju. Na sličan način nabavke se dodjeljuju i „Širokom Brijegu“.


source.ba | "Situacija na Bliskom istoku može postati Gordijev čvor"\n"Situacija na Bliskom istoku može postati Gordijev čvor"\nGeneralni sekretar UN-a Antonio Guterres pozvao je u utorak na napore u borbi protiv haosa na Bliskom istoku, upozoravajući na opasnost od eskalacije napetosti u regiji.\nGuterres: Klimatske promjene brže od nas zbog nedostatka liderstva\nGuterres upozorio na ozbiljnu nestašicu novca u UN-u\n- Situacija u široj regiji Bliskog istoka može postati Gordijev čvor. S toliko isprepletenih žarišnih tačaka, rizik od začaranog kruga nasilja je realan - izjavio je Guterres na neformalnom sastanku Generalne skupštine UN-a na kome je predstavio svoje prioritete za 2018.\nPozvao je na povratak pregovorima između Izraelaca i Palestinaca.\n- Nema alternative dvodržavnom rješenju. Nedavni signali o slabljenju podrške tom rješenju podrivaju umjerene snage i jačaju radikale. Ne postoji plan B - izjavio je čelnik Svjetske organizacije.\nOn je pozvao na napore na očuvanju libanskog suvereniteta, stabilnosti i jačanja državnih institucija.\nGovoreći o ratom zahvaćenom Jemenu, kazao je kako je došlo vrijeme za strane da uđu u sadržajne mirovne pregovore mimo napora na ublažavanju dramatične humanitarne katastrofe.\nU regiji Zaljeva, on je zatražio od strana da prihvate svaku priliku za uspostavu i jačanje platformi za regionalni dijalog, izbjegavanje eskalacija i omogućavanje političkog rješenja.\nU Siriji, Ujedinjene nacije će nastaviti s angažmanom ka iskrenim, reprezentativnim i direktnim međusirijskim pregovorima u Ženevi, koji vode do političkog rješenja sukoba, kazao je Guterres.\nTakođer je ponovio podršku naporima na osiguranju iračkog teritorijalnog integriteta, inkluzivnoj vladi i ublažavanju sektaških napetosti, prenosi Xinhua.\nTagovi: Bliski istokAntonio GuterresUN


Koje alergije su povezane? - Alergija i ja\nby alergijaija · July 21, 2016\nDa li ste znali da više od pola osoba alergičnih na polen ima alergiju na jabuke i lešnik? Ili da je alergija na drvo breze povezana sa breskvom, kajsijom i šljivom? Takve povezane alergije se nazivaju – ukrštene alergije. Pročitajte koje još alergije iz prirode su ukrštene sa alergijom na određenu hranu.\nTo je pojam ukrštenih alergijaIako je alergologija još uvek nedovoljno istražena, savremena medicina napreduje, kako na dijagnostici tako i na pronalaženju uzroka i lečenju. Najveća muka pacijenata je u nedovoljno jasnim i različitim simptomima, različitih intenziteta, ali i nekontinuiranim alergenima. Dodatnu muku kod pacijenata stvara pojam ovih ukrštenih alergija.\nTokom alergijske reakcije organizam stvara zaštitne materije, antitela, kojima reaguje na izazivače alergije, antigene. Na primer, u slučaju alergije na mleko antigen iz mleka, protein kazein, izaziva imunološku reakciju i stvaranje antitela u organizmu. Iako je u većini slučajeva alergijska reakcija vezana za jedan sastojak, najčešće protein, određene namirnice koji se prepoznaje kao antigen, nekada se desi da se javi povezana alergijska reakcija i na namirnicu koja je sasvim druge prirode.\nOsobe koje pate od alergije na polen posle izvesnog vremena mogu da razviju i alergijske reakcije na određene namirnice. Ovakva ukrštena alergija nastaje usled sličnosti polena i određenih belančevina odgovarajuće namirnice na koje organizam, prirodno, odgovara alergijskom reakcijom. Primera radi, kod osoba alergičnih na polen breze kasnije može da se javi alergija na lešnik, a propratni simptomi su svrab, utrnulost i peckanje u usnoj duplji, kao i kod simptoma uzrokovanih najvećim alergenima.\nUzrok ukrštene alergije\nUzrok ukrštene alergijske reakcije jeste hemijska sličnost proteina koji su u sastavu različitih namirnica odnosno u izazivačima alergije. Savremena istraživanja su obezbedila dovoljno informacija da možemo predvideti ukrštene alergijske reakcije. Pritom, ukrštena alergijska reakcija može da se javi između različitih vrsta izazivača: polena i hrane ili lateksa i hrane.\nAlergija na ambroziju i bokvicu može prouzrokovati alergiju na artičoke, bananu, kari, ananas, dinju, sirovu šargarepu, papriku, krastavac, tikvice, peršun, celer, senf, paradajz i luk.\nBreza , lešnik i jova – jabuke, kajsije, avokado, kruške, lešnik, badem, breskva, šljiva, orah, breskva, trešnje, celer, krompir, marelica, kivi, šargarepa, korijandar, kim, komorač, anis, kikiriki, pšenica.\nTrave i žitarice – pasulj, kari, grašak, kikiriki, krompir, kivi, sočivo, zelje, spanać, paradajz, dinja, lubenica, narandža, lešnik, peršin, trešnja.\nLateks – ananas, avokado, banane, krompir, kivi, mango, dinja, brskva, paradajz, kesten, šargarepa.\nKikiriki – mahunarke, trave, korov, pšenica, kukuruz.\nKada govorimo o ukrštenim alergijskim reakcijama moramo spomenuti i sindrom oralne alergije koji se javlja najčešće kod osoba alergičnih na polen. Tako na primer, osobe koje imaju alergiju na polen mogu imati simptome alergije i pri unosu svežeg voća i povrća. Neke osobe koje su alergične na polen trave će najčešće imati ukrštenu alergijsku reakciju na dinje, paradajz i narandže.\nDok je alergijska reakcija na polen trave vezana uglavnom za disajne organe, imunitet će na unos paradajza, dinje ili narandže reagovati simptomima koji se javljaju u usnoj duplji. Najčešći simptomi su svrab i peckanje usana, usne duplje, ušnog kanala i grla. Peckanje je praćeno crvenilom i otokom jezika i usana, a ako osoba proguta hranu postoji verovatnoća da će uslediti i reakcija želuca i creva u vidu povraćanja i dijareje. U slučaju alergijske reakcije ponekad kuvana namirnica ne izaziva alergiju, jer prilikom kuvanja dolazi do promene strukture proteina koji su izazivači alergijske reakcije.\nIzvori: Brokhaus Ishrana, 2001., str. 395, pravilna-ishrana.blogspot.rs\nTags: alergijaalergija na brezualergija na lateksalergija na lešnikalergija na travualergija na žitariceambrozijabananaparadajzukrštene alergije\nNext story Kako dijagnostikovati atopijske bolesti?\nPrevious story Ishranom protiv alergije


RTS :: Kako da postanete preduzetnica\nZanimljivosti Kako da postanete preduzetnica\npetak, 20. sep 2019, 15:16 -> 15:23\nIzvor: RTS, Interlink\nKako da postanete preduzetnica\nProjekat „Znanjem do cilja“ održava se drugu godinu zaredom i ima za cilj da svim ženama omogući neophodna znanja iz oblasti menadžmenta i praktične poslovne veštine, koje su im potrebne, kako za pokretanje, tako i za unapređenje sopstvenog biznisa.\nGrad Beograd, Kancelarija za mlade i kompanija „Interlink biznis centar“ realizuju kurs za preduzetnice „Znanjem do cilja“, koji će obuhvatati 30 predavanja sa fondom od 60 časova u okviru kojih će polaznice proći obuku za preduzetnice.\nU 2018. godini uspešno je realizovan projekat, na kome su polaznice imale priliku da se upoznaju sa osnovama za pokretanje biznisa, kroz teme kao što su „Kako da pokrenete svoj biznis“, „Osnove računovodstva“, „Kako otvoriti start-ap“.\nOve godine će polaznice i buduće preduzetnice imati šansu da ovladaju naprednim veštinama menadžmenta. Učesnice će imati priliku da od 02. oktobra do 09. decembra, svakog ponedeljka, srede i petka, slušaju predavanje na određenu temu, u fiksnom teminu od 18.30 do 20 časova.\nU sklopu projekta, polaznicama će biti emitovan i obrazovni film Ja kao preduzetnica, u cilju boljeg razumevanja izazova koje preduzetništvo sa sobom nosi.\nTeme koje će se ove godine obrađivati su: poslovni bonton, psihologija potrošača, veštine kreiranja tražnje kod kupaca, upravljanje marketing miksom, PR – kako nastupiti u medijima, komunikacija sa kupcima, prevazilaženje treme u javnom nastupu, samomotivacija, preduzetnica kao prodavac, kako napraviti profesionalan profil, preduzetnica kao marketing menadžer, koučing u biznisu, instalacija Vordpres (Wordpress) platforme i kreiranje Vordpres sajta, kreiranje veb prodavnice, Gugl analitiks, Fejsbuk i Instagram oglašavanje, kao i mnoge druge.\nKreiranjem naloga na veb sajtu polaznice kursa će moći da pristupe predavanjima, sadržaju i dodatnom materijalu, kao i da komuniciraju sa predavačima i drugim korisnicama. Pravljenje naloga će korisnicama obezbediti i obaveštenja o predavanjima i novim sadržajima.\nPredavanja će držati kvalifikovani predavači i uspešni privrednici sa znanjem i iskustvom. Pored predavanja i prenošenja znanja kroz primere i radionice, predavači će imati i savetodavnu ulogu i predstavljaće podršku učesnicama.\nNa kraju samog kursa, polaznice će polagati onlajn test koji će sastaviti i proveriti predavači, pri čemu one koje ga polože dobijaju sertifikat o završenom kursu inovacionog preduzetništva. Prošlogodišnji završni test polagalo je 1.716 žena, od kojih ga je uspešno položilo 522 osobe.\n„Platforma Znanjem do cilja predstavlja zajednički projekat Ministarstva za inovacije i tehnološki razvoj, Grada Beograda, Kancelarije za mlade grada Beograda i kompanije 'Interlink biznis centar'. Nakon realizacije projekta u 2018. godini uspeli smo da ostvarimo veliki uspeh i motivišemo nekoliko hiljada žena da zakorače u svet preduzetništva. Siguran sam da će ovogodišnja realizacija projekta doneti još jedan korak napred i smanjenje nezaposlenosti u našem gradu. Znanja i veštine kojim ovladaju učesnice projekta, biće dovoljne da se ravnomerno upuste u tržišno nadmetanje. Postanite deo platforme Znanjem do cilja i pratite besplatne radionice sjajnih predavača“, istakao je Petronijević.\nProjekat „Znanjem do cilja“ omogućava svim ženama koje su motivisane za učenje i razvoj, da na jednom mestu steknu praktična znanja iz oblasti i tema koje su od velikog značaja za vođenje svog biznisa i uspešno poslovanje.\nPolaznicama će biti pružene informacije i znanja, kroz specifične teme, koje su retko zastupljene na kursevima o poslovanju, a koje zapravo čine temelj bavljenja preduzetništvom. Učesnice će praćenjem online predavanja uživo, ojačati svoje veštine i potencijale, a pritom će štedeti svoje vreme i resurse.\nZa praćenje ovog programa nije neophodno nikakvo predznanje, već je bitna želja da se nauči nešto novo i motivisanost da se steknu potrebna znanja. Projekat pruža svim ženama jednaku šansu da se obrazuju i usavršavaju.\nPored težnje poboljšanja položaja žena u privredi, projekat kao ideju ima i jačanje rodne ravnopravnosti i podsticanje žena preduzetnica da se istaknu na tržištu. Kako u Srbiji žene zbog rodnih i kulturoloških problema, nažalost često nisu dovoljno informisane o tome gde mogu da rade i šta im je sve neophodno za započinjanje sopstvenog biznisa, ovaj projekat predstavlja jedinstvenu šansu da na lak način dođu do važnih podataka.\nKroz edukativna predavanja u okviru ovog projekta, žene će biti osposobljene da samostalno dolaze do potrebnih informacija i da se osećaju kompetentno da započnu i vode svoj posao.\nŽelja organizatora ovog projeta je upravo ta da žene u Srbiji ne odustanu na samom početku, već da prevaziđu prepreke, usude se, izađu na tržište, istaknu svoje potencijale, dokažu se i uspešno ostvare svoje ciljeve.\n(nedelja, 22. sep 2019, 05:57) - anonymous [neregistrovani]\nDa li ce kurs biti organizovan samo u Beogradu ili i u nekiim vecim gradovima?\n(subota, 21. sep 2019, 14:09) - Паметњаковић [neregistrovani]\nНико од успешних предузетника није ишао ни на какве курсеве.\nSuperpsi klonirani u Pekingu namenjeni kineskoj policiji


Skupština akcionara 2014 | Tigar a.d. Fabrika Obuce\nObaveštavamo Vas da će vanredna sednica Skupštine Akcionarskog društva Tigar, Pirot, biti održana 24.06.2014. u Pirotu, Nikole Pašica 213, Velika sala Upravne zgrade u sedištu Društva, sa početkom u 12h.\n1) Donošenje Odluke o izboru predsednika Skupštine Tigar ad Pirot;\n2) Donošenje Odluke o usvajanju Finansijskog izveštaja Tigar ad Pirot za 2013. kao i izveštaja u vezi sa finansijskim izveštajem: Izveštaj Izvršnog odbora o poslovanju, Izveštaj Nezavisnog revizora i Izveštaj Nadzornog odbora;\n3) Donošenje Odluke o usvajanju Konsolidovanog Finansijskog izveštaja Tigar ad Pirot za 2013. kao i Izveštaja u vezi sa finansijskim izveštajem: Izveštaja Izvršnog odbora o poslovanju, Izveštaja Nezavisnog revizora i Izveštaja Nadzornog odbora;\n5) Donošenje Odluke o izmenama i dopunama Statuta Tigar ad;\n6) Donošenje Odluke o imenovanju člana Nadzornog odbora Tigar ad.\nPunomoćje, koje se popunjava na mestima obeleženim za identifikaciju akcionara (adresa, prebivalište, broj lične karte, matični broj), odnosno punomoćnika (ime i prezime, sa instrukcijama za glasanje po pojedinim tačkama dnevnog reda) dostavlja se Akcionarskom društvu Tigar, najkasnije 3 dana pre održavanja sednice, odnosno do 20.06.2014. (lično ili putem pošte, u plavoj koverti). Ovaj materijal sadrži predloge odluka po svim tačkama dnevnog reda sa obrazloženjem.\nNa Skupštinu akcionara pozivaju se, saglasno Odluci Nadzornog odbora Tigar a.d. Pirot, vlasnici akcija na dan 12-05-2014, prema jedinstvenoj evidenciji akcionara. Svi pozivi upućeni su na adrese akcionara. Pravo učešca u radu sednice imaju lica koja su akcionari Društva na deseti dan pre dana održavanja sednice, prema spisku akcionara, utvrđenom na osnovu izvoda iz jedinstvene evidencije akcionara Centralnog registra – dan akcionara: 14.04.2014.\nU Pirotu, 23.05.2014. godine\nMišljenje revizora na pojedinačne finansijske izveštaje za 2013. godinu\nMišljenje revizora na konsolidovane finansijske izveštaje za 2013. godinu


Ciljevi Udruženja – UGPRŠ 91-96 U BIH\n1. Novembra 2008. admin 0 Comments\nNeki od ciljeva udruženja su:\nMeđusobno povezivanje radi zaštite i ostvarivanja interesa članova Udruženja koji su direktno ili indirektno pogođeni ratnom štetrom ili su na bilo koji način oštećeni ili obeštećeni u periodu od 1991 do 1996 u Bosni i Hercegovini te kroz svoj rad i postojanje Udruženje se zalaže za mir i demokratiju, za istinu, pravdu i pomirenje za zaštitu i poštivanje ljuski prava u Bosni i Hercegovini.Zalaganje kod nadležnih organa vlasti u Bosni i Hercegovini da svojim članovima kroz aktivnosti i rad udruženja te povezivanje kroz mreže drugih navladini organizacija koje imaju iste ili slične ciljeve zaštite i ostvare interese i poboljšanje statusa: civilnim i vojnim žrtava rata, logorašima,žrtava torture rata, porodicama poginulih boraca,ratnim vojnim invalida,demobilisanim borcima obrambeno-oslobodilačkog rata, izbjegli i raseljenih osoba u periodu od 1991 do 1996 u Bosni i Hercegovini.\n← Udruženje će voditi ofanzivnu politiku\nPOSJETA ČLANOVA UDRUŽENJA OHR-u →


Family Link: Porodična aplikacija za bezbednost dece na Internetu | SecuritySEE.com\nNaslovna IT Bezbednost Zaštita IT sistema Family Link: Porodična aplikacija za bezbednost dece na Internetu\nFamily Link: Porodična aplikacija za bezbednost dece na Internetu\nRoditelji, da li ste već probali mobilnu aplikaciju Family Link uz pomoć koje imate nadzor nad aktivnostima svoje dece i uvid u sadržaje koje posećuju putem svojih Android uređaja? Ukoliko još uvek niste, obavezno iskoristite mogućnosti ove aplikacije i učinite svoju decu bezbednom na Internetu\nOpšte je poznato da je sajber prostor prepun online predatora koji ugrožavaju bezbednost dece, osoba koje se lažno predstavljaju koristeći anonimnost, kao i portala neprimernog i štetnog sadržaja. Upravo zbog toga, Google roditeljima nudi aplikaciju Family Link.\nPoenta je da roditelji mogu blokirati ili dopuštati preuzimanje aplikacija u zavisnosti od toga koliko su prikladne za dete i imati detaljan uvid u ukupno vreme korišćenja mobilnog telefona ili tableta.\nRoditelji takođe mogu i da ograniče vreme korišćenja mobilnog telefona ili nekih aktivnosti na njemu, a Google je istakao da je ova aplikacija namenjena deci ispod 13 godina starosti, koja tehnički ne bi trebalo da imaju svoje Google naloge.\nČinjenica je da opasnost od Interneta vreba u svakom trenutku i na svakom mestu, širom sveta. Na području domaće Internet mreže u velikoj meri su, na primer, aktivne sekte i grupe za trgovinu decom. Ne treba se zaboraviti da su roditelji jedina sasvim pouzdana odbrambena mera u borbi protiv online napada na decu.\nNa Google Play-u ova aplikacija ima odličnu 4,2 ocenu i jedan od komentara roditelja glasi:\nNisam tražio ni od koga da umesto mene podigne moje dete, ali sam zahvalan Google-u za svu pomoć koju mi pruža kada je reč o takozvanom Internet vaspitanju mog deteta.\nAplikaciju možete preuzeti na sledećem linku https://families.google.com/familylink/\nPrethodni članakZašto su SAD odlučnije i efikasnije u antiterorističkom ratu, u odnosu na ranjivu i nezaštićenu Evropu?\nSledeći članakPovratak u školske klupe: Jesu li naše škole podsticajno i bezbedno okruženje za decu?


PSIHOLOGIJA U OBRAZOVANJU II | Anita Vulfolk, Malkolm Hjuz, Vivijen Volkap | iLearn.rs\nAutori: Anita Vulfolk, Malkolm Hjuz, Vivijen Volkap\nOpšte informacije: Meki povez, 516 str., 16,5 cm x 22,5 cm\nPsihologija u obrazovanju Anite Vulfok, Malkoma Hjuza i Vivijen Volkap dobro je poznat i već afirmisan udžbenik širom Evrope i u SAD. Obrazovne implikacije i istraživanja u oblasti dečijeg razvoja, kognitivnih nauka, učenja, nastave i testiranja razmatrani su podjednako sa stanovišta teorije i prakse, a tekst pokazuje kako se informacije i ideje do kojih se došlo na osnovu istraživanja u psihologiji obrazovanja mogu primeniti u rešavanju svakodnevnih problema u nastavi. Ponuđeno je mnogo primera, studija slučaja, praktičnih primena i ideja zaposlenih u obrazovanju s velikim iskustvom.\nIzdanje na srpskom jeziku podeljeno je u tri knjige, od kojih svaka predstavlja tematsku celinu: prvi deo, Učenici, usmeren je na na to kako se učenici mentalno, fizički, emotivno i socijalno razvijaju i kako se svi ti aspekti uklapaju. Odakle potiču individualne razlike, šta one znače za nastavnike i one koji rade s učenicima? Šta znači stvoriti kulturno inkluzivnu učionicu, onu koja učenje čini dostupnim svima?\nDrugi deo, Učenje i motivacija, posmatra učenje i motivaciju iz tri važne perspektive – bihevioralne, kognitivne i konstruktivističke – s naglaskom na poslednje dve. Teorije učenja imaju važne implikacije za instrukcije na svakom nivou. Kognitivna istraživanja su sada naročito živa i deluju kao izvor ideja za buduću praksu. Angažovano učenje predstavlja cilj svih onih koji rade u obrazovnim sredinama.\nTreći deo, Nastava i procenjivanje ispituje stvaranje sredine za učenje i način na koji se predaje i procenjuje. Materijal u ovim poglavljima zasnovan je na najskorijim istraživanjima upravim odeljenjima. Ispitan je veliki broj strategija predavanja i različiti načini testiranja i ocenjivanja.\nKnjiga je namenjena svima koji se bave obrazovanjem: od volontera u školama i vrtićima, preko učesnika u nastavi, sve do kreatora obrazovnih politika.\n"Više od udžbenika i više od prikaza oblasti, Psihologija obrazovanja nudi dobro strukturiran i tematski iscrpan pregled ove primenjene discipline. Dosledno su izvedene i naglašene obrazovne implikacije i primene teorijskih postavki i istraživanja u oblasti dečjeg razvoja, kognitivnih nauka, učenja i podučavanja, motivacije i ocenjivanja.\nOsim klasičnog pristupa obrazovanju koje u središte stavlja učenika i njegove lične karakteristike, ovde je značajna pažnja poklonjena psihološkim izučavanjima prirode pojedinih školskih predmeta; socijalnim, metakognitivnim i emocionalnim veštinama samoregulacije; kao i karakteristikama obrazovnog okruženja, uključujući uticaje novih tehnologija. U središtu ove Psihologije obrazovanja je fenomen učenja, pa ovaj udžbenik ima praktičan značaj za sve koji teže da razumeju proces učenja i da upravljanju njim."\n- dr Dragica Pavlović, Odeljenje za psihologiju Filozofskog fakulteta u Beogradu\nBihevijoristička stanovišta o učenju\nKognitivistička stanovišta o učenju\nKompleksni kognitivni procesi\nSociokognitivističko i konstruktivističko stanovište o učenju\nMotivacija u učenju i poučavanju\nAngažovano učenje: saradnja i zajdnica\nANITA VULFOLK profesor je Psihologije u obrazovanju u Školi za obrazovne politike i liderstvo na Državnom univerzitetu Ohaja, SAD.\nMALKOLM HJUZ. Viši naučni saradnik na predmetu Razvojna psihologija na Univerzitetu zapadne Engleske u Bristolu, Engleska.\nVIVIJEN VOLKAP. Predaje Teoriju obrazovanja na Univerzitetu u Darbiju, Engleska.


ISPRED DOMA KULIĆEVIH! Evo ŠTA se desilo nakon DISKVALIFIKACIJE - Siniša BESNI, a Miljana i Marija... AUH | Najnovije vesti - Srbija danas\n12.02.2019. • 16:37 Srbija Danas/Blic\nISPRED DOMA KULIĆEVIH! Evo ŠTA se desilo nakon DISKVALIFIKACIJE - Siniša BESNI, a Miljana i Marija... AUH\nSvi pitaju za malog Željka!\nMiljana i Marija Kulić napustile su "Zadrugu" tokom prethodne noći, a iako su svi očekivali da će se odmah vratiti u svoj dom u Nišu, to se još uvek nije desilo.\nVELIKI ŠEF POSLAO PISMO Evo gde se ZAISTA nalazi beba Željko nakon BEGA Kulićki! Ajao! (VIDEO)\nNovinarska ekipa se u toku današnjeg dana, nakon što su Miljana Kulić i Marija Kulić napustile rijaliti "Zadruga 2", uputila u naselje Beogradmala u Nišu, gde njih dve žive. Visoka dvorišna kapija koja uz zid potpuno zaklanja pogled ka kući, bila je zatvorena, a na njoj sličica rotvajlera i obaveštenje "Čuvaj se psa", dovoljan su argument da odvrati svakog ko pokuša da na svoju ruku uđe u dvorište Kulićevih.\nU porodičnoj kući zateknut je samo vidno neraspoložen Siniša Kulić. Marijin suprug, a Miljanin otac, nije želeo da razgovara sa medijima, ali je prokomentarisao da njegova supruga i ćerka još nisu stigle kući. Komšije Kulića kažu da od jutros nisu videle ni Miljanu, ni Mariju.\nZOLA U ŠOKU ZBOG MILJANINOG BEKSTVA: Mnogo me je razočarala, hoću da izađem, večeras mi je rođendan! (VIDEO)\n-Nema ih, ne znam gde su, gledala sam sinoć šta se dešavalo ali ih ovde nema. Možda su još u Beogradu - kaže jedna od komšinica iz naselja.\nNAKON DISKVALIFIKACIJE KULIĆKI, večeras će svi u rijalitiju "Zadruga" ostati van sebe jer ULAZI ON\nHALJINA DOSTOJNA CRVENOG TEPIHA: Dan nakon dodele Gremija, Majli Sajrus je SVE zasenila ovim izgledom!\nHEJ, ŽENO, OVO BOLI! Milica fotografisana sa trojicom muškaraca i njena slika je OPASNA PO ZDRAVLJE!\nAleksandra Prijović će svom sinu dati MOĆNO IME, a evo kako se ona zvala pre popularnosti - TA TAJNA ČUVA SE DESET GODINA\nObraćanje Jelene Karleuše: "Ovo je prvi i poslednji put da se ovim povodom oglašavam" (VIDEO)\nTagovi: Miljana Kulić, Marija Kulić, Siniša Kulić, rijaliti Zadruga, Zadruga uživo, vesti Zadruga, zadruga, Zadruga 1. sezona, Zadruga učesnici, VIP, Tv Pink, Zadruga TV Pink, Zadruga 2, Zadruga sezona 2, Zadruga druga sezona, Niš, dom kulića, marija kulić napustila zadrugu, miljana kulić napustila zadrugu, miljana i marija kulić diskvalifikovane, diskvalifikacija zadruga\n21.04.2019. • 01:41\n21.04.2019. • 01:20\n21.04.2019. • 00:51\n20.04.2019. • 22:31\n20.04.2019. • 21:22\nTROJKA U PAROVIMA? Mlada Milijana u postelji sa Milojkom i Požgajem - Mutirali smo bubice...\n20.04.2019. • 21:25


Novi Polis :: Dosije :: Smisao Vučićevog puritanizma\nU svom klasičnom spisu "Izvori i smisao ruskog komunizma" ruski filozof Nikolaj Berđajev je primetio kako je "Lenjin ... izveo revoluciju u ime Marksa, ali ne po Marksu". Komunistička revolucija u Rusiji je, prema Berđajevu, izvedena u ime totalitarnog marksizma ... u suprotnosti sa svim onim što je Marks govorio o razvitku ljudskog društva. Lenjinov revolucionarni raskorak s Marksovim učenjem ili još tačnije, po Berđajevu, idejno-politička opozicija između klasika marksizma i njihovih boljševičkih epigona nije usamljen istorijski primer preoblikovanja jedne ideje u svoju suprotnost prilikom njene realizacije.\nSrpski premijer Aleksandar Vučić je u više navrata od izbora 2012. godine u svojim javnim istupima pominjao drugog uglednog nemačkog sociologa Maksa Vebera i njegovu teoriju o uticaju protestantske etike na razvitak kapitalizma kao svoj idejni uzor u političkom pregalaštvu i inspiraciju u obavljanju javnih funkcija u Vladi Republike Srbije. "Voleo bih kada bismo mi, čuvajući našu pravoslavnu veru, prihvatili bar deo one evropske protestantske etike o kojoj je govorio Veber, a koja je nosilac kapitalističkog sistema. Na toj etici počiva uspon Nemačke, koja je bila do temelja srušena, ali nečije znanje i nečija marljivost su tu zemlju podigli", izjavio je Aleksandar Vučić u svojstvu prvog potpredsednika Vlade Republike Srbije u svom novogodišnjem intervjuu 2013. godine.Koliko je Vučićevo političko delovanje zaista utemeljeno na principima protestantske etike i da li se iza Vučićevog pozivanja na Veberov autoritet samo krije divljenje prema naučnikovom proniknuću u blagotvorno dejstvo puritanskog etosa na privredne aktivnosti?\nSvako ko je elementarno upoznat s Veberovom teorijom o ekonomskom dinamizmu zapadne civilizacije kao nenameravanoj posledici protestantske reformacije zna i da je Veber za spiritus movens kapitalističkog razvoja smatrao protestantski asketski pokret, koji je u najširem smislu ove višeznačne reči nazivan puritanizmom. Istorijski nosioci asketskog protestantizma po Veberu su četvorovrsni: 1) švajcarski kalvinizam u formi koju je poprimio tokom 17. veka u zapadnim zemljama, 2) pijetizam, 3) metodizam i 4) sekte proizašle iz anabaptističkog pokreta.\nS druge strane Veberovo mišljenje o moralnom uticaju tradicionalnog nemačkog luteranstva na sistematsko, racionalno uobličavanje ekonomskog života bilo je negativno i on govori o "moralnoj nemoći luteranstva". Luteranska pobožnost je, ističe Veber, prirodni vitalitet nagonskog delovanja i naivnog osećajnog života ostavila neslomljen; nedostajao je podstrek za konstantnu samokontrolu i time za plansko uređivanje sopstvenog života, koji je u sebi imalo strašno učenje kalvinizma. Na kraju krajeva, odgovor na pitanje šta je to u vezi s reformacijom što je sever Evrope učinilo prijateljski nastrojenim prema kapitalizmu, u poređenju s jugom, Veber je i terenski istraživao među američkim puritancima, a ne među domicilnim luteranima.\nDa li je onda, sledstveno rečenom, Vučićev primer posleratne obnove Nemačke prikladan argument u prilog Veberove teorije o vezi protestantske etike i kapitalističkog razvoja? Teško je dati pozitivan odgovor na to pitanje jer ne samo da su forme protestantizma u kojima je Veber prepoznao podsticajan preduzetnički duh netipične i marginalne za savremenu Nemačku, nego je nemačko luteranstvo zastupalo tezu da je poslušnost svakoj vlasti i verska obaveza, pa je čuveni nemački pravnik Gustav Radbruh ukazao i na štetan uticaj luteranskog duha u razvijanju poslušnosti prema nacizmu. I kao što nemačka medicina nije pravi razlog divljenja Bate Stojkovića Trećem rajhu u kultnom filmu "Ko to tamo peva", tako ni protestantska radna etika o kojoj je pisao Veber nije bila relevantan činilac u posleratnoj obnovi Nemačke. A da li je u Vučićevom slučaju u pitanju obična površnost ili simpatije prema nekim drugim elementima nemačkog etosa ostavljamo na čitaocu da sam prosudi.\nJedan od najznačajnijih sociologa 20. veka Robert K. Merton, na tragu Veberove teze o interakciji protestantske etike i kapitalističke privrede, odbranio je 1936. godine doktorsku disertaciju na temu korelacije asketskog protestantizma i napretka eksperimentalne nauke u 17. veku u Engleskoj. Disertacija je dve godine kasnije štampana kao knjiga "Nauka, tehnoligija i društvo u Engleskoj 17. veka" (Science, Technology and Society in 17th-Century England) i danas se smatra klasičnim delom u oblasti sociologije nauke. Merton je u svojoj tezi argumentovano pokazao da je engleski puritanizam nehotice doprineo nastajanju nauke kao socijalne institucije i pomogao da se motivišu i kanališu aktivnosti ljudi u pravcu eksperimentalne nauke.\nOsnove Mertonove teze postovio je još Maks Veber u svom pionirskom eseju kada je skrenuo pažnju na položaj Škota u nauci, literaturi, tehničkim pronalscima, pa i u društvenom životu Engleske; Veber navodi primer kvekera za koje su, između ostalog, matematički i fizički eksperimenti spadali u tzv. dopuštene recreations. Možda nikada jedna zemlja, piše Veber, nije imala toliko ljudi s akademskim stepenom kao Nova Engleska u prvoj generaciji svog postojanja.\nKoliko je Aleksandar Vučić u svom sistemu političkih vrednosti usvojio od puritanske sistematičnosti, marljivosti i posvećenosti nauci kao važnom aspektu društvenog života? Najilustrativniji odgovor na to pitanje pružaju nam slučajevi doktorskih disertacija dva visoka funkcionera Srpske napredne stranke, ministra unutrašnjih poslova u Vladi Republike Srbije Nebojše Stefanovića i gradonačelnika Beograda Siniše Malog. Prvo je grupa autora sastavljena od srpskih naučnika uhlebljenih na engleskim univerzitetima u junu 2014. godine na sajtu Peščanika objavila tekst koji van svake razumne sumnje dokazuje da je doktorska disertacija Nebojše Stefanovića "Nova uloga strategijskog menadžmenta u upravljanju lokalnom samoupravom (primer grada Beograda)", odbranjena na Megatrend univerzitetu 2013. godine, notorni plagijat. Samo mesec dana kasnije profesor finansija na ESB Business School iz Nemačke Raša Karapandža je metikuloznom analizom doktorske disertacije Siniše Malog "Kreiranje vrednosti kroz proces restrukturiranja i privatizacije – teorijske koncepcije i iskustva Srbije", odbranjene na Fakultetu organizacionih nauka Univerziteta u Beogradu, pokazao da je i taj rad školski primer akademskog plagijata.\nI ako su doktorske titule Nebojše Stefanovića i Siniše Malog bile proizvod svega suprotnog etičkim principima protestantske askeze i puritanske naučničke revnosti, reakcija premijera Vučića na optužbe za plagijat svojih najbližih saradnika bila je jednako daleko od tog moralnog izvora. Aleksandar Vučić je umesto u odbranu nauke i svih onih pošteno stečenih akademskih zvanja a priori stao u odbranu dvojice plagijatora i članova vladajuće partije, a argumente srpskih naučnika za plagijat ministra Nebojše Stefanovića prokomentarisao je rečima "da gluplje obrazloženje u životu nije pročitao". Premijera Vučića nije pokolebala ni činjenica da je urednik časopisa Organization and Management Simon Sajfert, nedugo po obelodanjivanju plagijatorske afere, jedan od dva naučna rada na osnovu kojih je Siniša Mali stekao pravo da brani svoj doktorski rad povukao iz publikacije, jer su određeni pasusi ... gotovo identični doktorskoj tezi Stifanosa Hailemariama.\nSuvišno je podsećati da i Nebojša Stefanović i Siniša Mali i dalje bezbrižno obavljaju funkcije ministra unutrašnjih poslova, odnosno gradonačelnika Beograda. Nijedan aspekt puritanske etike odgovornosti premijer Aleksandar Vučić nije više izvrgao ruglu od onih elemenata u kojima su Veber i Merton prepoznali stimulativni uticaj na razvoj nauke i akademskog obrazovanja.\nPreduzetnički kapitalistički duh i razvoj nauke u puritanskim zemljama nisu bile jedine nenameravane posledice (unintended consequences, još jedan Mertonov termin) puritanske teologije i radne etike kao njene praktične manifestacije. Početkom prošlog veka, jedan od vodećih nemačkih pravnika, Georg Jelinek zastupao je gledište da su moderne deklaracije o ljudskim i građanskim pravima inspirisane kalvinističkim protestantizmom i njegovim puritanskim varijantama. Jelinek je smatrao da se iza povelja prava američkih država (Virdžinija, Masačusets, Merilend, Severna Karolina, Nju Hempšir i Pensilvanija) krio dugotrajniji i dublji uticaj radikalnih protestantskih ideja o slobodi savesti (freedom of conscience) u odnosu na sve svetovne autoritete.\nŠkotski kongregacionalisti i independenti u doba reformacije zastupali su učenje o slobodi savesti kao izvornom pravu religioznog ispovedanja. Prirodno pravo time polazi od urođene slobode pojedinca, iz koje se tek zatim izvodi državna vlast. To je bio kopernikanski zaokret u shvatanju pojmova državne vlasti i individualne slobode, zbog čega je i nemački marksista Leo Kofler smatrao da pravo buržoasko revolucionarno doba počinje tek s kalvinizmom.\nJelinek je dokazivao da se na američkom tlu institut slobode savesti postepeno širio od prava na veroispovedanje na utvrđivanje lista prava za koje se uzimalo da iz istih razloga moraju biti s one strane mešanja i ograničavanja od strane državne vlasti. Takva nenameravana implementacija jednog izvorno verskog prava na različite svetovne ustanove je razlog zbog koga je Aleksis de Tokvil u najboljoj knjizi o Americi ikada napisanoj zaključio da "puritanizam nije bio samo verska doktrina; on se u mnogo čemu poistovećivao sa najapsolutnijim demokratskim i republikanskim načelima".\nLični režim Aleksandra Vučića, iako deklarativno nadahnut protestantskim etičkim idejama i vrednostima, u bitnim aspektima je u raskoraku s političkom filozofijom puritanizma i institutom slobode savesti kao njenim ugaonim kamenom. Najupečatljiviji, ali ne i jedini primeri su sistematsko mobingovanje medija i politički progon zaštitnika građana Saše Jankovića.\nNiko od medija u Srbiji se nije usudio da podrobnije istraži neverovatnu priču o krađi identiteta premijerovog brata Andreja Vučića. Niko od novinara nije smeo da objavi ni javnu tajnu da se Aleksandar Vučić ponovo oženio. Doslovno režimsko zaposedanje značajnih medija (televizije Pink, Studio B, Happy, tabloid Informer...) i kontrola skoro svih ostalih, ukidanje kritičkih formata kao što su "Utisak nedelje" i "Mentalno razgibavanje" su samo neki od primera ograničavanja medijskih sloboda u režimu Aleksandra Vučića.\nIako je po Ustavu Republike Srbije zaštitnik građana nezavisan državni organ koji štiti prava građana i kontroliše rad organa državne uprave, zbog podnošenja redovnog godišnjeg izveštaja Narodnoj skupštini Srbije koji je sadržao kritičke primedbe na rad nekih državnih organa, ombudsman Saša Janković je prošle godine bio izložen drastičnom medijskom i političkom progonu. Isključivo zato što je radio svoj ustavom i zakonom predviđeni posao i usudio se da pokrene po vlast neka neprijatna pitanja na osetljive teme. I sloboda medija kao jedna od esencijalnih pretpostavki savremenih demokratija i institut zaštitnika građana zasnovani su i svoj smisao jedino imaju kroz princip slobode savesti. Svaki vid marginalizacije i političke opstrukcije ovih ustanova uskraćuje legitimitet baštinika demokratskih i etičkih tradicija protestantskog puritanizma.\nNi ličnim primerom Aleksandar Vučić ne pokazuje da ima mnogo toga zajedničkog sa moralnim kvalitetima protestanata o kojima je pisao Veber. Premijer Vučić je i u štampanim i u elektronskim medijima zastupljeniji i redovniji od vremenske prognoze. Neretko u tim pojavljivanjima premijer sebe samohvalisavo predstavlja kao velikog trudbenika i sveradnika, koji radi od jutra do sutra. Taj vid samopromocije je sve samo ne blizak duhu protestantske radne etike, jer, kako je Veber primetio, "otmena uzdržanost gospode i razmetanje naduvenog skorojevića askezi su jednako omraženi".\nI najzad dolazimo do ključnog pitanja. Ako je za Aleksandra Vučića, po sopstvenom implicitnom priznanju, paradigma protestantske radne etike autoritarni duh nemačkog luteranstva, ako je patronskim odnosom prema dvojici akademskih plagijatora iz redova svoje političke partije u potpunosti obesmislio protestantsku etiku odgovornosti za posledice i ako je svojim političkim delovanjem višestruko ugrozio fundamentalno načelo slobode savesti puritanske političke filozofije, postavlja se pitanje koji je onda smisao Vučićevog ugledanja na protestantsku radnu etiku i zaklanjanja za autoritet Maksa Vebera?\nNije daleko od pameti da su Aleksandra Vučića kod Maksa Vebera privukli neki drugi sadržaji naučnikove misli koji su daleko potentniji za Vučićevu real-politiku od deklarativnog ugledanja na protestantsku radnu etiku, koje je više prikladno za premijerovu retoriku. Maks Veber je, između ostalog, smatrao da su u političkom životu parlamentarnih demokratija neophodni jaki i autoritarni politički vođi, koje je on nazivao "cezarističkim ljudima": "Velike političke odluke, upravo u demokratiji, neminovno donose pojedinci, i zbog te okolnosti još od Periklovog doba masovna demokratija, kad god se postavi pitanje izbora vođa, plaća svoje pozitivne uspehe velikim koncesijama cezarističkom principu. U velikim američkim zajednicama, na primer, korupcija je obuzdana tek zahvaljujući pojavi plebiscitarno izabranih lokalnih diktatora kojima je poverenje masa dalo pravo da sami sastavljaju komitete koji će vršiti vlast."\nZa Maksa Vebera demagogija je bila ne samo legitimna, već i poželjna politička strategija koja je svojstvena procesu demokratizacije. "Demagog stiže do vrha, a uspešan demagog je čovek koji se najbeskrupoloznije služi sredstvima za zavođenje masa". Lični režim Aleksandra Vučića je najbolji primer u novijoj istoriji Srbije koliko je samo istine u Veberovim rečima da "neće politički pasivna masa sama iz sebe poroditi vođu, već će politički vođa demagogijom pridobiti mase i privući pristalice". Ne treba, međutim, nikako smetnuti s uma ni Aristotelove reči da "demokratije propadaju najčešće zbog bezobzirnosti demagoga" i sve one primere iz pete knjige Politike i istorije en general koji to stanovište uverljivo potkrepljuju.\n Nikolaj Berđajev, Izvori i smisao ruskog komunizma, Književne novine, Beograd, 1989, str. 87-88\n Maks Veber, Protestantska etika i duh kapitalizma, Mediterran Publishing, Novi Sad, 2011, str. 63\n Veber, n.d., str. 62\n Veber, n.d., str. 83\n Veber, n.d., str. 83-84\n Grupa autora, Francuska revolucija i savremenost, Institut za evropske studije, Beograd, 1990, str. 203\n Robert King Merton (1910 - 2003.) je bio američki sociolog i jedan od "očeva osnivača" savremene sociologije. U sociologiju je uveo poznate koncepte samoispunjujućeg proročanstva (self-fulfilling prophecy), nenameravanih posledica (unintended consequences), referentne grupe (reference group) i rol-modela (role model).\n Veber, n.d., str. 208\n Veber, n.d., str. 111\n U slučaju plagiranih doktorskih disertacija ministra Nebojše Stefanovića i gradonačelnika Beograda Siniše Malog premijer Aleksandar Vučić nije smatrao celishodnim da se rukovodi nemačkim uzorom. Naime, nemački ministar odbrane Karl-Teodor cu Gutenberg je 2011. godine bio primoran da podnese ostavku nakon što je otkriveno da je plagirao svoj doktorat, a njegov alma mater u Bajrojtu je povukao Gutenbergovu doktorsku titulu. Dve godine kasnije ostavku je podnela nemačka ministarka obrazovanja Anet Šavan iz istih razloga.\n Grupa autora, Francuska revolucija i savremenost, Institut za evropske studije, Beograd, 1990, str. 181\n Ljubomir Tadić, Tradicija i revolucija, SKZ, Beograd, 1972, str. 40\n Aleksis de Tokvil, O demokratiji u Americi, Izdavačka knjižarnica Zorana Stojanovića, Sremski Karlovci, 1990, str. 34. Uprkos tome što su mnogi reformatori bili izuzetno autoritarne ličnosti i što su nastojali da svoje posebne vizije nametnu ostalima (Kalvinova Ženeva ili Noksov Edinburg ne samo što nisu bili uzori tolerantnih demokratija, nego su bili prototipi totalitarnih teokratija), takvim nametanjima nedostajalo je jezgro teološkog opravdanja, bila su kratkog veka i dobrim delom su bila u službi usporavanja širenja konkurentnih uverenja. Teokratska verzija kalvinizma bila je najmanje popularna od svih njegovih ishodišta i praktično je propala s Kalvinovom smrću (opširnije u radu Steve Bruce, Did Protestantism Create Democracy?).\n Veber, n.d., str. 108\n Maks Veber, Politički spisi, IP Filip Višnjić, JP Službeni glasnik, Beograd, 2006, str. 340\n Politički spisi, str. 337\n Politički spisi, str. 346


За којим вештинама трагају компаније у Србији? - Врњачка Бања\nZa kojim veštinama tragaju kompanije u Srbiji?\nHome > Poslovne vesti > Za kojim veštinama tragaju kompanije u Srbiji?\nPosted on 28. oktobra 2016. by Nikola Beloica\nKompanije u Srbiji tragaju za talentom koji poseduje sposobnost aktivnog učenja, rešavanja problema i orijentaciju prema ciljevima, pokazuju rezultati istraživanja “Soft Skills for Talent” za 2016. godinu, koje je pokrenula kompanija ManpowerGroup.\nIstraživanje je zasnovano na veštinama koje su prepoznate i tražene na tržištu rada i ima za cilj da identifikuje prepoznatljive osobine talenta. Ovo je prvi put da je istraživanje uključilo i Srbiju, obuhvatajući tako 8 evropskih zemalja (Italija, Rumunija, Španija, Grčka, Mađarska, Češka, Bugarska pored naše zemlje) u kojima je ispitana 3.791 kompanija.\nRezultati istraživanja pokazuju da čak 69% ispitanika sposobnost rešavanja problema svrstava među prve tri ključne kompetencije za efikasan rad i povezuje je sa talentom. Nadalje, 58% ispitanika na listu ključne predstavlja orijentaciju prema ciljevima, a 57% sposobnost saradnje.\nU Srbiji se nešto veći značaj pridaje sposobnosti aktivnog učenja, koju čak 75% ispitanika iz naše zemlje svrstava među prve tri. Zatim, 70% ispitanika navodi orijentaciju prema ciljevima i sposobnost rešavanja problema.\nIspitanici su upitani i o izazovima sa kojima se kompanije susreću u vezi sa talentom. Perspektiva svih zemalja uključenih u istraživanje pokazuje da je glavni izazov sa kojim se kompanije susreću što se tiče talenata, njihovo “zadržavanje” (37% odgovora). U isto vreme, 27% ispitanika tvrdi da je važno definisati bolji način u neophodnom podržavanju talenata.\nNa trećem mestu, nalazi se mogućnost privlačenja talenata kao pobednička strategija (18% ispitanika). Donekle slični nalazi dobijeni su i za Srbiju, gde čak 54% istraživanjem obuhvaćenih kompanija navodi zadržavanje talenta kao najveći izazov, a 23% njihovo privlačenje.\nKompanije iz Srbije koje su uključene u ovo istraživanje smatraju da su Nemačka (26% ispitanika), Srbija (14,3%) i Švedska zemlje koje su najnaprednije kada je reč o razvoju talenta.\nNa pitanje:”Koji je to ključni faktor uspeha za talente u godinama koje dolaze: sposobnost učenja, prilagodljivost ili mobilnost?” 56% ispitanika veruje da će prilagodljivost biti najuticajniji faktor, definisan kao sposobnost da se brzo prilagode u organizaciji, kao i mogućnost da budu transverzalni i obavljaju više zadataka.\nSposobnost učenja takođe ima važnu ulogu. Ovo je najvažniji faktor za 29% ispitanika. Mobilnost izgleda da je manje relevantan faktor, pošto se za njega opredelilo samo 15% ispitanika.\nI za našu zemlju dobijeni su gotovo slični rezultati, gde 55% ispitanika navodi prilagodljivost kao najuticajniji faktor za uspeh talenta, zatim 24% sposobnost učenja i 21% mobilnost.\nGlavna saznanja su potvrdila da je u kontekstu rada, konstantno rastuća vrednost data veštinama koje su usmerene na ponašanje umesto na tehničke sposobnosti. Ovo je zajednički aspekt za sve zemlje koje su bili deo istraživanja.\nIntervjuisane kompanije su definisale logičan i precizan skup ključnih kompetencija (soft veština) koje čine talenat i time potvrdile heterogenost idealnog profila.


NOGOMET 28.10.2020 | 10:09 | Objavio: Arijana\nUtakmicama u grupama E, F, G i H će biti kompletirano 2. kolo grupne faze najelitnijeg nogometnog takmičanja u Evropi - Lige prvaka, a danas je na rasporedu osam utakmica.\nPrvi će na teren izaći igrači turskog Bašakšehira, predvođeni reprezentativcem BiH i klupskim kapitenom Edinom Višćom, a njima u Tursku stiže moćni PSG koji nakon poraza od Manchester Uniteda u prvom kolu jednostavno mora osvojiti tri boda.\nBašakšehir je u prvom kolu bez previše prilika izgubio od Leipziga i sigurno da, ukoliko žele prezimiti u Evropi, danas protiv PSG-a ne smiju doživjeti poraz, no i oni su svjesni da igraju protiv jedne od najboljih ekipa na svijetu i da Parižanima također "gori pod nogama" kada je u pitanju osvajanje bodova.\nU istom terminu, tačnije od 18:55 sati u Rusiji se sastaju Krasnodar i Chelsea. Zanimljivo, u prve dvije utakmice ove grupe Chelsea i Sevilla, odnosno Rennes i Krasnodar odigrali su susrete bez pobjednika, pa će danas biti vrlo zanimljivo vidjeti koji će to tim doći do pobjede i ko će se odlijepiti nakon prva dva kola.\nU Njemačkoj će Borussija Dortmund dočekati Zenit i nakon poraza od Lazija pokušati odmah osvojiti važna tri boda u borbi za jednu od prve dvije pozicije, dok će u istoj grupi rimski klub gostovati kod Club Bruggea koji je u prvom kolu iznenadio evropsku javnost i pobijedio Zenit u gostima.\nFerencvaroš će dočekati Dynamo Kiev u najmanje atraktivnoj utakmici večeri, dok će se u drugom susretu iste grupe igrati derbi 2. kola grupne faze Lige prvaka između Juventusa i Barcelone.\nOba tima u jako lošoj situaciji dočekat će večerašnji meč, barem kada je u pitanju forma koju prenosi iz ligaških utakmica. Juventus je upisao dva uzastopna remija u Seriji A, sa Crotoneom i Veronom, dok je Barcelona nakon poraza od Getafea izgubila i u El Clasicu od Real Marida i to na svom stadionu rezultatom 3:1.\nOvo će za bh. reprezentativca Miralema Pjanića biti prvi povratak u Torino nakon što je ljetos napustio Juventus i potpisao za Barcelonu, a sigurno je da će naš igrač biti silno motivisan da u večerašnjem meču pokaže koliko može. Pjanić bi današnji susret možda mogao početi i od prve minute s obzirom na to da nije igrao u El Clasicu.\nCristiano Ronaldo i dalje je pozitivan na koronavirus i definitivno će popustiti današnji meč Lige prvaka. Ronaldov test na koronu bio je pozitivan 13. oktobra, a UEFA-in protokol nalaže da igrač mora biti negativan najmanje 24 sata prije utakmice kako bi mogao nastupiti u Ligi prvaka ili Evropskoj ligi.\nTako će izostati novi okršaj Ronalda i Messija koji se priželjkivao, a peterostruki osvajač Zlatne lopte već je propustio značajan broj utakmica svog kluba ovoga mjeseca.\nManchester United će na svom terenu dočekati Leipzig i tim koji ostvari pobjedu u ovom meču imat će velikih šest bodova i napraviti ogroman korak ka osmini finala, dok će u posljednjem meču večeri ekipa Seville igrati protiv Rennesa.\nBašakšehir - PSG\nFerencvaroš - Dynamo Kiev


Herojski trijumf srpskih lavica, pobedile svetske prvakinje na startu Evropskog prvenstva! - Telegraf.rs\n05/12/20 | 22:02 ≫ 22:57\nNaklon do poda za naše devojke, uspele su da prirede podvig posle teške povrede Andree Lekić\nNajbolje srpske rukometašice priredile su pravo malo sportsko čudo na startu Evropskog prvenstva u Danskoj, pobedile su aktuelne svetske prvakinje Holandiju rezultatom 29:25, iako su na poluvremenu gubile 15:9, i ostale bez najbolje igračice Andree Lekić koja se teže povredila.\nOvo je bila, s obzirom na okolnosti pre i za vreme meča, možda i najveća pobeda srpskih rukometašica poslednjih godina.\nBravo devojke, naklon do poda za ovaj podvig!\nPodsetimo, izabranice Ljubomira Obradovića su u meč ušle bez dana treninga od dolaska u Dansku, sve vreme su bile u karantinu i u neizvesnosti oko toga da li će i kad igrati meč zbog kovid virusa koji se uvukao u redove ekipe.\nPogledajte kako su danas reagovale kada su stigli rezultati testiranja na virus, posle saznanja da sve imaju dozvolu da zaigraju.\nSrbija je prvo poluvreme izgubila rezultatom 15:9, izgubila je i ponajbolju igračicu, lidera tima, i malo ko je verovao u "kambek".\nA onda - čudo!\nNastavak je doneo neverovatnu napadačku ubojitost Srpkinja, granitnu odbranu i nalete koji su iz napada u napad razbijali defanzivu svetskih šampionki. Prednost Holanđanki, u jednom trenutku komotnih 4-5 razlike, iz minuta u minut je počela da se topi, Krpež-Slezak je igrala simultanku u tim trenucima, razbranila se Tomaševićeva, sve su igrale kao u transu!\nStigle su naše devojke na 21:22, a onda, pošto su i preokrenule protiv potpuno šokiranih rivalki, herojski su sačuvale prednost i došle do neverovatne pobede koja će se pamtiti.\nVremena za slavlje i odmor naše devojke nemaju previše, jer već u nedelju sledi duel sa Mađaricama (16.00), a onda i sa Hrvatskom u utorak.\nHoror povreda najbolje srpske rukometašice, završila Evropsko prvenstvo u prvoj utakmici!\nFrancuska kapitulirala u finalu, Norvežanke su nove šampionke Evrope u rukometu!\nFrancuska demolirala rukometašice Hrvatske za finale EP, srpska snajka presudila komšijama!\n6. decembar 2020 | 08:41\nBravo devojke, pokazale ste ovim nasim nabedjenim fudbalerima ko ima .uda..... a ko nema\n6. decembar 2020 | 07:53\nBravo za srcanost, hrabrost i veru, a hvala za radost koju ste nam darovali!\n5. decembar 2020 | 23:54\nRespect!!! Kapa dole!!! Kraljice, carice I nasi pravi ORLOVI!!! Ma ORLUSINE ❤❤❤❤❤


TERZIĆ UVREDIO GEJEVE: Direktor Crvene zvezde na udaru LGBT | Sport | Kurir\nKROZ PAKAO DO EVROPSKOG PRVENSTVA: Srbija posle drame savladala Švajcarsku! 17 11\t489\nĐOKOVIĆ OTKRIO DETALJE ODNOSA SA SUPRUGOM: Sve dugujem MOJOJ Jeleni! Evo 12\t291\nTERZIĆ UVREDIO GEJEVE: Direktor Crvene zvezde na udaru LGBT\n26.04.2018. 16:09h 26.04.2018. 17:07h\nPoverenica za zaštitu ravnopravnosti Brankica Janković donela je mišljenje po pritužbi Gej lezbejskog info centra da je direktor Crvene zvezde Zvezdan Terzić diskriminisao LGBT populaciju svojom izjavom da ne bi doveo igrača homoseksualne orijentacije.\nU izjašnjenju na navode iz pritužbe Terzić nije osporio autentičnost izjave koju je preneo portal Mondo, naveo je da je izjavu dao u lično ime, da je tolerantna ličnost, da nikada igrači nisu upitani da se izjasne o seksualnoj orijentaciji kao i da bi lično zaštitio svakoga ko bi se u tom smislu izjasnio.\nPošto je, po mišljenju poverenice za zaštitu ravnopravnosti prekršio odredbe člana 6. Zakona o zabrani diskriminacije, Zvezdan Terzić je od Brankice Janković dobio savet da se sastane sa predstavnicima LGBT organizacija kako bi se upoznao sa problemima sa kojima se oni susreću, pa bi tako ubuduće vodio računa prilikom davanja izjava.\nPredrag Azdejkovićfoto: Filip Plavčić\nPredsednik Gej lezbejskog info centra Predrag Azdejković veruje da će Terzić poslušati ovu preporuku.\n- Ako su fudbalski klubovi u Srbiji vlasništvo države, onda očekujem da jedna državna organizacija, u ovom slučaju Crvena zvezda, postupi po preporuci druge državne institucije, odnosno Poverenice za zaštitu ravnopravnosti Brankice Janković - istakao je za Kurir Predrag Azdejković.\nPrateći trendove u savremenom sportu u razvijenom delu sveta, on je došao do zaključka da Srbija ide u suprotnom smeru.\n- U najboljim evropskim ligama igrači su glavni propagandisti tolerancije, nose pertle duginih boja, učestvuju u raznim akcijama protiv homofobije, dok se u Srbiji ne radi ništa. I sad, ajde što nema ničeg od toga što se dešava na Zapadu, već na sve to gospodin Terzić izjavi da nikad ne bi doveo gej fudbalera. Očekujem da će se dogoditi sastanak i da će, suprotno interesovanju medija, sve odigrati iza zatvorenih vrata o čemu ćete biti obavešteni tek saopštenjem kada se sve završi. Mislim da je i to dovoljno!\nBrankica Jankovićfoto: Fonet\nPredsednik Gej lezbejskog info centra Azdejković: Uhapsiti cele tribine\nAzdejković ima u glavi scenario dešavanja ukoliko bi neki igrač izašao\nu javnost sa svojim gej opredeljenjem.\n- Uzeti gej fudbalera u zemlji Srbiji bio bi jako veliki problem.\nKlubovi bi se bavili samo njegovom zaštitom, tako da bi se to\npretvorilo u jedan pakao. Morali bi da hapse cele tribine, a to se ne\nbi dogodilo. Zato bih ja voleo da se nešto radi kako ne bi bila\npotrebna hapšenja. Nadam se britanskom scenariju i da će se pojaviti\npolitička volja da se on sprovede\nGeneralni direktor Crvene zvezde Terzić: Bez komentara!\nU izjašnjenju na navode iz pritužbe Zvezdan Terzic nije osporio\nautenticnost izjave, naveo je da je izjavu dao u lično ime, da je\ntolerantna ličnost, da nikada igrači nisu upitani da se izjasne o\nseksualnoj orijentaciji kao i da bi lično zaštitio svakoga ko bi se u\ntom smislu izjasnio.\n- Nemam komentar - bilo je sve što je Terzić želeo da kaže ovim povodom.\nPoverenica za zaštitu ravnopravnosti Brankica: Terziću rok od 30 dana\nPoverenica Brankica Janković ističe da u skladu sa Zakonom o zabrani\ndiskriminacije postoji rok kao odgovor na njene preporuke.\n- Nikada ne komentarišem data mišljenja jer to nije u skladu sa\nzakonom o zabrani diskriminacije koji predviđa rok od 30 dana za\npostupanje po preporuci. nakon isteka zakonskih rokova za redovno\npostupanje po opomeni o tome obaveštavamo javnost u slučaju\nnepostupanja - rekla je Jankovićeva.\nDejan Petković/Kurir sport\n(VIDEO) SLAVLJE ZVEZDINIH FUDBALERA NA SEVERU: Crveno-beli pozvali Delije u Kruševac\nMILOJEVIĆ: Au, prvo poluvreme... LALATOVIĆ: Decu sam doveo da vide gde je tata igrao\n(VIDEO) JOŠ JEDNA POBEDA I TITULA: Crvena zvezda majstorijama Adžića i Radonjića savladala Čukarički\n(VIDEO) ZVEZDIN FUDBALER LOMIO KIČME BRĐANIMA: Pogledajte remek delo Nemanje Radonjića protiv Čukaričkog\nKURIR SPORT: Evo zbog koga možemo da se nadamo ozbiljnom uspehu na Svetskom prvenstvu u Rusiji\nZvezdan TerzićCrvena zvezdaBrankica JankovićPredrag Azdejković\nKROZ PAKAO DO EVROPSKOG PRVENSTVA: Srbija posle drame savladala Švajcarsku! Zelenović pogodio za trijumf 17 11\t489


U Donbasu uništen dron ukrajinskih snaga - 14.03.2021, Sputnik Srbija\nNarodna milicija samoproglašene Luganske Narodne Republike neutralisala je bespilotnu letelicu Oružanih snaga Ukrajine koja je korigovala vatru na selo... 14.03.2021, Sputnik Srbija\nsituacija u donbasu, evropa, svet, vesti, donbas, lnr\n© Sputnik / Sergey AverinStela u blizini kontrolnog prelaza "Stanica Luganska" u Donbasu\n„Za korekciju vatre neprijatelj je pokušao da upotrebi bespilotnu letelicu koja je, zahvaljujući koordinisanim akcijama jedinice za elektronsko ratovanje pomoću stanice za suzbijanje ‘Triton M1’, koju su razvili naši stručnjaci, blagovremeno otkrivena i nakon suzbijanja kanala za kontrolu i navigaciju, srušila se na položaje oružanih formacija Ukrajine“, rekao je Filiponjenko.\nOn je precizirao da su zbog nemogućnosti vazdušnog izviđanja i korekcije vatre na civilnu infrastrukturu sela, ukrajinske snage bile prinuđene da prekinu vatru.\n12 Mart 2021, 11:31\n„Značajno je napomenuti da je, prema informacijama koje je naša obaveštajna služba dobila 11. marta, na položajima 1. bataljona 92. brigade u rejonu naselja Katerinovka (pod kontrolom Kijeva), isporučena municija za minobacače kalibra 82 mm, što ukazuje na pripremu za ovu provokaciju“, dodao je Filiponjenko.\nLetovi ratnog vazduhoplovstva i dronova duž cele kontakt linije u Donbasu zabranjeni su Minskim sporazumima.\nSukob u Donbasu traje već sedam godina, u borbama je stradalo 13 hiljada ljudi. O rešavanju situacije razgovara se na sastancima kontakt grupe u Minsku. Strane su usvojile nekoliko dokumenata usmerenih na rešavanje sukoba, ali se razmena vatre nastavlja.


Upoznajte lisičaru! - AGROPRESS - Udruženje novinara za poljoprivredu\nIlustracija:Raste u hrastovim i bukovim šumama\nUpoznajte lisičaru! Истакнут\nLisičara (Canthrellus Cibarius) je široko rasprostranjena, veoma dobro poznata vrsta. Poznata je i kao lisičarka, lisičica, pršutnica (ovo poslednje ne znam odakle i zašto, znam samo da se slično zove i na ruskom, pa iz toga izvlačim zaključak da smo taj naziv poneli iz prapostojbine).\nKako je ovo veoma dobro poznata vrsta u opisu ću dati samo glavne karakteristike vrste.\nLisičara je relativno sitna gljiva koja svoj rast nadopunjuje brojnošću, tako da se vrlo retko mogu pronaći pojedinačni primerci. Praktično je pravilo da kada\nnađete jednu pretražite blisku okolinu i vrlo verovatno će vas, sakriveni ispod lišća, čekati ostali primerci. Na gljivi je moguće razlikovati šešir i stručak pri čemu je prečnik šešira od tri do 12 (češći su sitniji primerci), a visina gljive je od tri do osam centimetara.\nBoja i jednog i drugog je ista, žuta do žutonarandžasta. Meso ove gljive je u sredini prljavobelo do svetložuto, dok prema spoljašnjem omotaču poprima boju same gljive (žuto do narandžastožuto).\nPosebna odlika ove vrste su listići, karakteristično debeli i razmaknuti, tako da skoro liče na grančice, nikako na lamele, koji se spuštaju niz stručak i nešto malo svetlije boje od šešira. Takođe, miris koji podseća na breskve predstavlja poseban kvalitet ove gljive.\nMožete je tražiti od kraja maja pa sve do kraja oktobra po listopadnim šumama, osobito ispod hrastova i bukava (mada postoji i njena srodnica koja raste ispod\nčetinara, ali o njoj drugom prilikom). Upotrebljivost Zbog žilave konzistencije mesa nije pogodna za sušenje, ali je izuzetna na sve druge načine.\nGljivara početnika, u potrazi za ovom vrstom, može prevariti (odatle joj i ime) zavodnica (Omphalotus Olearius). Da biste izbegli moguće zamene vodite računa o\nsledećem: zavodnica raste na panjevima ili odumrlom drveću busenasto, dok lisičara raste isključivo na zemlji – pojedinačno; zavodnica ima izražene tanke guste listiće, a lisičara debele i retke; miris zavodnice podseća na smolu (vrlo je slabo izražen) dok je miris lisičare voćni i, konačno, zavodnica vrlo često oboji ruku kojom je hvatana u žuto, pa je po tom bojenom tragu lako razlikujemo.\nZamene sa drugim predstavnicima roda Canthrellus nisu ni osobito bitne, a posebno ne opasne pa ih neću ovde ni razmatrati.\nOpasno! Za deset dana zapaljeno 1.000 njiva!\tDron na njivama! Stidenti oduševljeni!


Prepoznavanje problema i razvijanje ekološke svesti - Ozonpress :: internet portal\nTag: ekologija, problem, svest\nStrategija upravljanja otpadom: – određuje osnovnu orijentaciju upravljanja otpadom za naredni period, u saglasnosti sa politikom EU u ovoj oblasti i strateškim opredeljenjima Republike Srbije; – usmerava aktivnosti harmonizacije zakonodavstva u procesu približavanja zakonodavstvu EU; – identifikuje odgovornosti za otpad i značaj i ulogu vlasničkog usmeravanja kapitala; – postavlja ciljeve upravljanja otpadom za kratkoročni i dugoročni period; – utvrđuje mere i aktivnosti za dostizanje postavljenih ciljeva.\nZa dostizanje ciljeva održivog razvoja, u skladu sa Nacionalnom strategijom održivog razvoja, potrebno je: racionalno korišćenje sirovina i energije i upotreba alternativnih goriva iz otpada, smanjenje opasnosti od nepropisno odloženog otpada za buduće generacije, osiguranje stabilnih finansijskih resursa i podsticajnih mehanizama za investiranje i sprovođenje aktivnosti prema principima: „zagađivač plaća” i/ili „korisnik plaća”, uspostavljanje jedinstvenog informacionog sistema o otpadu, povećanje broja stanovnika obuhvaćenih sistemom sakupljanja komunalnog otpada, uspostavljanje standarda i kapaciteta za tretman otpada, smanjenje, ponovna upotreba i reciklaža otpada, razvijanje javne svesti na svim nivoima društva o problematici otpada i dr.\nOsim toga neophodno je stvoriti i osećaj odgovornosti za postupanje sa otpadom na svim nivoima. Inicijative imaju za cilj da podstaknu stanovništvo na odgovorniji odnos prema otpadu i na postupanje sa otpadom na održiv način, kao što je smanjenje otpada na izvoru, ponovna upotreba otpada, reciklaža, energetsko iskorišćenje otpada i odlaganje otpada na bezbedan način. Iako Republika Srbija još uvek nema obavezu implementacije ciljeva iz EU direktiva vezanih za sveobuhvatni tretman otpada, postepeno uključivanje ovih zahteva i uspostavljanje integralnog sistema upravljanja otpadom jedan je od prioriteta Vlade Srbije i svih relevantnih strateških dokumenata.\nProcena realizacije Nacionalne strategije upravljanja otpadom za period od 2003. do 2008. godine, izvedena je na osnovu analize planiranih prioritetnih aktivnosti i mera i sadašnjeg stanja u upravljanju otpadom. Rezultati procene pokazuju da se implementacija Nacionalne strategije upravljanja otpadom ne odvija željenom dinamikom, uprkos značajnim merama koje su poslednjih godina preduzimane na području uspostavljanja sistema upravljanja otpadom. U prethodnom periodu postignuti su rezultati na usklađivanju regulative u oblasti upravljanja otpadom donošenjem Zakona o upravljanju otpadom i Zakona o ambalaži i ambalažnom otpadu, mada donošenje podzakonskih propisa tek predstoji. Rezultati su postignuti i na institucionalnom jačanju i razvoju, udruživanjem opština u regione za upravljanje otpadom i potpisivanjem međuopštinskih sporazuma. Urađeno je i na razvijanju javne svesti, jer se stav o otpadu polako menja i sve je zastupljenije shvatanje da otpad predstavlja resurs.\nNije se mnogo postiglo na razvijanju sistema finansiranja upravljanja otpadom i primeni ekonomskih instrumenata. Nije se mnogo uradilo ni u investicioniom projektima na izgradnji infrastrukture za upravljanje otpadom, osim što se napredovalo u pripremi tehničke dokumentacije. Sanirana su smetlišta u nekim opštinama koja su predstavljala rizik po životnu sredinu.\nDetaljna mapa srpskih autoputeva


Zdravlje Leskovac, Aciklovir krema | Oceni\nNaslovna > Lepota i zdravlje > Zdravlje > Zdravlje Leskovac, Aciklovir krema\nZdravlje Leskovac, Aciklovir krema\nObjavljeno 03/09/2011 od strane Sladjana Jolic\nAciklovir krema je veoma efikasna krema protiv herpesa… Vrlo cesto kada zimi imam prehladu i unutrasnju temperaturu na usni mi se pojavi herpes. Osecaj je vrlo neprijatan zato sto se osecate kao da vam je deo usne otekao, a vrlo cesto i bilo kakva mimika usnama je bolna. Vecina vas je imala sigurno problema sa tim, a mnogi mozda i ne znaju sta je tada najefikasnije.\nPo meni je najbolja Aciklovir mast. Ovu kremu proizvodi „Zdravlje“ Leskovac u pakovanju od 5g. Postoje verovatno i drugi proizvodjaci ove kreme, ali ja sam licno koristila Aciklovir kremu ovog proizvodjaca i po meni je najbolja. Nanosi se kada osetite peckanje na usni, pre nego sto se pojave sitni mehurici sa tecnoscu. Utrlja se blago krema na to mesto i vec ubrzo izgubice se onaj neprijatni osecaj peckanja na usni. Redovnom upotrebom kreme sprecicete da vam se herpes prosiri na ostale delove usne, a mesto na kome se pojavio bice zaleceno.\nKrema se moze nabaviti u svim bolje snabdevenim apotekama a cena je oko 100,00 dinara sto je cini i vrlo pristupacnom. Osim sto je izuzetno efikasna, nema neprijatan miris, nije isuvise masna i mesto koje treba zaleciti brzo je apsorbuje.\nNema nikakvih nedostataka, osim sto treba paziti da ne dodje u dodir sa ocima, s obzirom da je pakovanje kao i njegova velicina slicna vizuelno nekim kremama koje su iskljucivo namenjene za oci, pa da ne dodje do „zabune“…\nZdravlje Leskovac, Aciklovir krema, 4.6 out of 5 based on 57 ratings\n← Soehnle Body Balance Slim F 5, vaga za telesnu analizu\nThe Conspirator (2010.), film →\n23 reagovanja na Zdravlje Leskovac, Aciklovir krema\n05/10/2012 u 12:03\nOdlicna krema, ja sam je stavila u prvih sat vremena posto sam osetila da mi iskace herpes. Prenocila i ujutru ga nije bilo.\n25/06/2012 u 13:30\nodlican u borbi protiv herpesa,memi je pomogao vec posle drugog mazanja\n06/03/2012 u 21:47\nOdlična kremica, ali meni pomogne samo kada je stavim odmah, čim se pojavi peckanje i čudan osećaj na usni. Ako ne stavim na vreme, pojavi se herpes i mast ne pomaže.\n08/02/2012 u 12:36\nAciklovir već godinama nosim sa sobom, uvek mi je u torbi, meni ova krema sredi herpes za dva do tri dana. Odlična krema.\n07/01/2012 u 00:30\nAciklovir krema je kod herpesa efikasna ako se primeni odmah čim se primete promene, ali je zato za bubuljice ekstra, preko noći ih isuši.\n06/01/2012 u 22:59\nJako je efikasna, može da spreči izbijanje groznice ako se odmah nanese, ali ne sme da se koristi u trudnoci i za vreme dojenja.\n25/12/2011 u 22:58\nNekada sam koristio Virumerc kremu, ne znam da li je još proizvode, ali već godinama koristim Aciklovir i potpuno sam zadovoljan. Jednom do dvaput godišnje javi mi se herpes na usnama, ali ga prosto zaustavim jer upotrebim Aciklovir čim osetim da se pojavljuje.\n04/12/2011 u 00:19\nPojava herpesa se povezuje sa padom imuniteta usled prehlade ili virusne infekcije. Ko jednom dobije herpes zauvek ostaje u organizmu i pojavljivace se svaki pud kada se prehladite. Mucim muku sa tim jer je osecaj stvarno neugodan.ali mi nijedna krema nije pomogla. Dok ne istera svoje ne povlaci se sa usana.\n29/10/2011 u 12:54\nKrema koja je stvarno odlicna za uklanjanje herpesa,ali i gnojnih bubuljica a uspesna je i kod opekotina.\n15/10/2011 u 20:08\nBez efekta je kad izadju mehurici.Pomaze kad se pojave prvi znaci:crvenilo i peckanje,i to tako da herpes bude manjih dimenzija\n29/10/2011 u 12:02\nI meni se to desava.Ako namazem cim me prvi put zasvrbi bice manji nego da nisam nista koristila,ali ga ne spreci da uopste izadje.\n30/09/2011 u 23:50\nGroznica (kako smo je u narodu nazvala) je rukom odnesena,kad je u pitanju ova mast … Ja cim vidim da se pojavljuje,namazem je i sprecim u korenu,zaista jako dobra i jeftina stvar koju moraju svi imati u svom domu…\n04/09/2011 u 09:16\nKrema ACIKLOVIR je extra proizvod, ali je cena znatno viša u vojvođanskim apotekama.\n04/09/2011 u 07:58\nZaista odlična mast!A ko bi se zabunio pa stavio na oči !!!Svakom bi je preporučila ko ima problema sa herpesom!Za bubuljice je nisam probala iskreno!\n03/09/2011 u 20:30\nVeoma efikasna krema.Dobra je osim kod herpesa i protiv bubuljica koje nisu hronicne kao i kod ujeda insekata.Nama je lekar preporucio nju upravo za tu namenu. Veoma blagotvorno deluje i smanjuje otoke.\n03/09/2011 u 19:46\nOdlicna krema koristim je vec par godina,\naciklovir ,hloramfenikol i hidrociklin su kreme koje treba uvek imati u kuci.\nSandra Milanovic kaže:\n06/01/2012 u 21:59\nslazem se sa tim da ih treba imati uvek pored sebe,aciklovir mi dosta pomaze za herpes i jedina je krema koja uspeva da izleci,bar kod mene je tako.\n03/09/2011 u 13:45\nI ja koristim ovu kremu protiv herpesa.Jako sam zadovoljna rezultatom a i cenom.Postoji još jedna Aciklovir krema,samo ne znam koji je proivodjač.Cena je negde oko 350,400 dinara.Nju takodje preporučujem.\n03/09/2011 u 10:03\nOdlična krema! Još bih samo da dodam, da, ako se herpes, kojim slučajem pojavi istovremeno na 2 različita mesta na usnama, ne bi trebalo da se istim prstom kojim smo stavili Aciklovir na jedno, namazati i drugo herpesno mesto, već koristiti drugi „suvi“ prst.\n03/09/2011 u 09:59\nZa herpes sam koristila Aciklovir kremu, ali tretiranje herpesa je dugotrajno i mora se uporno mazati te sam prešla na Cinkovu kremu koja je mnogo jača i brže deluje.\n03/09/2011 u 09:15\nOdlicna krema.Licno se uverila u to.Veoma brzo deluje na herpes,nema nezeljenih dejstava\n03/09/2011 u 08:46\nViše puta sam problema sa herpesom na usni, i u potpunosti se slažem sa člankom. Zdravlje je ranije imalo širok spektar preparata, dok danas u apotekama viđam samo njih nekoliko. Šta je s tom kompanijom, jesu li i oni poklekli u tranziciji?\n03/09/2011 u 10:57\nnaravno da su poklelki. kao i vecina. aciklovir osim herpesa, uspesno isusuje i bubuljice, videh od komsinice…


Zapadni Balkan u 2010.godini - Ifimes\nZapadni Balkan u 2010.godini\nMeđunarodni institut za bliskoistočne i balkanske studije (IFIMES) iz Ljubljane, Slovenija, redovito analizira događanja na Bliskom istoku i Balkanu. Hannes Swoboda, član Evropskog parlamenta (EP), član odbora EP za vanjsku politiku, potpredsjednik političke skupine S&D u EP i izvjestitelj EP za Hrvatsku, u svom članku s naslovom „Zapadni Balkan u 2010.godini: korak naprijed, dva koraka unazad?“ predstavlja pregled trenutne situacije na zapadnom Balkanu i regiji u 2010.godini, s posebnim naglaskom na ulozi\nčlan Evropskog parlamenta (S&D/SPÖ)\npotpredsjednik političke skupine S&D u EP\nčlan Odbora EP za vanjsku politiku\nizvjestilac EP za Hrvatsku\nZAPADNI BALKAN U 2010.GODINI: KORAK NAPRIJED, DVA KORAKA UNAZAD?\nŠpanjolsko predsjedavanje EU je od početka ove godine povodom brojnih prilika potvrdilo svoju želju, da proces integracije država zapadnog Balkana u EU postane jedna od njegovih prioriteta. Kraj 2009. i početak 2010.godine donijeli su nekoliko uspjeha i šansi za integraciju regije, ali i nekoliko značajnih neuspjeha. U ovom trenutku Hrvatska je jedina država, sa kojom se faktički odvijaju pristupni pregovori. Sve uključene strane snažno nastoje, da bi poglavlja pristupnih pregovora zaključili još u ovoj godini. Kao što znamo, takav optimizam nije izražen prvi put i očekivanja glede završetka pregovora sa Hrvatskom bila su vrlo visoka i 2008.godine. Čini se, da u regiji svaki uspjeh prate poprilična razočarenja.\nMeđu značajnijim uspjesima posljednjih nekoliko mjeseci je svakako ukidanje viza 19.decembra/prosinca 2009.godine za građane Srbije, Makedonije i Crne Gore, koji sada imaju pravo bez viza putovati u države Evropske unije. Građani Bosne i Hercegovine i Albanije, koji zbog neispunjenja brojnih tehničkih zahtjeva nisu bili uvršteni na bijelu schengensku listu su tu činjenicu primili vrlo negativno. To je preraslo čak u sve veće nepovjerenje u evropske institucije i razočarenje u evropsku budućnost. Pored toga realizaciju bezviznog režima prati niz zloupotreba nesavjesnih pojedinaca, koji su svojim obeshrabrenim građanima obećavali bolji život i zaposlenje u državama EU. Ti incidenti su vrlo negativno utjecali na evropsko javno mnijenje i moraju biti predmet ozbiljne rasprave političkih lidera na zapadnom Balkanu. Na sreću ta poteškoća bila je brzo riješena.\nNekoliko tjedana kasnije u Hrvatskoj izbor proeuropski usmjerenog predsjednika može se smatrati uspjehom. Predsjednik Ivo Josipović je već u prvom mjesecu svog mandata pokazao, da se zauzima, da bi cijeli zapadni Balkan postao mirna regija, gdje se konflikti rješavaju pomoću pregovora i razgovora. U tom smjeru je bilo puno više nastojanja usmjerenih ka regionalnom povezivanju, ipak pri tome se moglo opaziti i nekoliko neuspjeha. Neuspješna konferencija na Brdu kod Kranja u Sloveniji, koja je održana marta ove godine, pokazala se kao značajan iskorak unazad. Namjera susreta, koji je bio organiziran na inicijativu Hrvatske i Slovenije bilo je potražiti zajedničke putove za integraciju regije u EU, ipak je taj događaj bio u sjenci odsutnosti Srbije i predstavnika španjolskog predsjedništva EU. Na sreću konferencija u Sarajevu, koja je bila 2.juna/lipnja 2010 i na kojoj su sudjelovali ministri vanjskih poslova regije i država članica EU te predstavnici SAD, Turske, Rusije i OSCE, zaključena je uspješno. Evropska unija ponovno je potvrdila svoju privrženost uključivanju svih država regije u članstvo EU.\nKONFLIKT IZMEĐU SRBIJE I KOSOVA OSTAJE GLAVNI IZAZOV U 2010.GODINI\nKonflikt između Srbije i Kosova ostaje glavni izazov u 2010.godini. Iako je Srbija pokazala dosta visoku razinu političke zrelosti glede svog odnosa do tog pitanja dvije godine poslije proglašenja nezavisnosti Kosova. Ipak je njena nacionalna i međunarodna politička retorika još uvijek previše usmjerena oko konflikta što sprječava napredak te države i regije na području regionalne integracije. Tako srbijansko kao i kosovsko političko vodstvo kroz ogromna diplomatska nastojanja i resurse ulažu ogromne napore na pitanju (ne)priznavanja, umjesto da se bave urgentnim nacionalnim i regionalnim socijalno-ekonomskim problemima, koji utječu na svakodnevni život ljudi. Taj konflikt ne bi se smio koristiti kao izgovor za nerješavanje važnih problema, jer ukoliko oni ostanu neriješeni, to će dodatno prolongirati integraciju te dvije države u EU.\nUskoro se očekuje i mišljenje Međudržavnog suda o proglašenju nezavisnosti Kosova. Možemo se nadati, da će na osnovu posebnih argumenata poslije odluke suda Srbija i Kosovo uspjeti uspostaviti novi dijalog, pomoću kojeg će opredijeliti svoje buduće odnose i razjasniti ulogu Srbije na Kosovu. EU bi morala pri tome pomoći objema stranama, da razviju strategiju, koja je nedvosmisleno u interesu svih građana Kosova. Strategija bi morala uključivati priznavanje opravdanog interesa Srbije za blagostanje kosovskih građana, koji pripadaju srpskoj zajednici i njihovo uključivanje u različite razine odlučivanja.\nSa pozitivnog vidika treba gledati na posljednje lokalne izbore na kojima je opaženo znatnije sudjelovanje srpske manjine u tom procesu, što kaže na spremnost, da izborom svojih predstavnika preuzmu političku sudbinu u svoje ruke. Priznati treba i to, da je kosovsko vodstvo uspjelo uspostaviti dobre međususjedske odnose sa svim vladama u regiji, koje su na to bile spremne odazvati se, posebno s Hrvatskom. To je još jedna prilika za Hrvatsku, da igra vodeću ulogu u regiji kao most, koji povezuje na primjer Kosovo i Srbiju.\nKao što je izjavila Evropska komisija Hrvatska je sada ušla u posljednju fazu procesa pristupnih pregovora za ulazak u EU. U posljednjih nekoliko mjeseci 2009.godine učinjeni su brojni značajni iskoraci naprijed: poglavlje o financijskim uslugama, zaštiti potrošača i zdravstvu zatvoreni su i u decembru 2009 već peti put sastao se Stabilizacijsko-asocijacijski odbor EU i Hrvatske. Pred božićem je bilo zatvorenih još nekoliko poglavlja. Među preostalim poglavljima, koja su još otvorena, najzahtjevnije je poglavlje o pravosuđu. To znači, da Hrvatska mora izručiti brojna dokumenta, koje je tražio glavni tužitelj ICTY Serge Brammertz u vezi sa predmetom hrvatskog generala Ante Gotovine. Hrvatska do sada, naime, nije pokazala pune spremnosti za suradnju, što se tiče izručivanja dokumenata povezanih sa izdavanjem vojnih zapovijedi za vrijeme operacije „Oluja“ odnosno nije se potrudila, da bi te dokumente pronašla.\nRJEŠEVANJE GRANIČNOG SPORA IZMEĐU HRVATSKE I SLOVENIJE\nHrvatsku i Sloveniju još uvijek čeka nekoliko prepreka prilikom rješavanja graničnog spora. U Sloveniji je 6.juna/lipnja 2010 održan referendum na kojem su birači odlučivali o zakonu o rješavanju graničnog pitanja između dva susjeda. Slovenci su podržali sporazum u skladu sa kojim bi granično pitanje bilo rješavano putem međunarodne arbitraže, koju su potpisali hrvatska premijerka Jadranka Kosor i slovenski predsjednik vlade Borut Pahor te ratificirala oba parlamenta i tako otvorili vrata svojoj susjedi za ulazak u EU.\nHrvatska se suočava i sa drugim izazovima, koji bi mogli ugroziti njen općenito dobar imidž, kojeg ima u EU. Posebno mora ubrzati svoja nastojanja za rješavanje pitanja oduzimanja stanarskih prava na njenoj teritoriji od 1991-1995.godine čime bi doprinijela rješavanju vrlo značajnog regionalnog problema izbjeglica i raseljenih osoba. Iako se taj problem treba rješavati na regionalnog razini i uz pomoć nevladinog sektora, Hrvatska bi trebala zauzela aktivniji pristup i tako biti dobar primjer svojim susjedima.\nTRENUTNI POLITIČKI IZAZOVI U BOSNI I HERCEGOVINI\nJasno je, da se možda najvažnija pitanja i konflikti u regiji mogu riješiti samo na regionalnog razini uključivanjem svih strana kao i poticanjem treće strane, da se uključi i radi kao medijator i kao što smo već naveli gradi mostove. Tako će biti moguće trenutne političke izazove u Bosni i Hercegovini, koji su nastali zaradi kompleksnosti te države lakše riješiti, ukoliko budu njeni susjedi, Hrvatska i Srbija, igrali konstruktivniju i pomirujuću ulogu. Isto važi za druga regionalna pitanja, koja rijetko poznaju granice, kao što su organizirani kriminal, krijumčarenje i korupcija. Pitanje romske populacije i posebni izazovi sa kojim se Romi suočavaju na zapadnom Balkanu je upravo pitanje, kojeg bi nedvosmisleno trebalo rješavati na regionalnog razini odgovornim uključivanjem svih predsjednika vlada i naravno konkretnijim nastojanjima lidera EU i vlada država EU.\nPITANJE IMENA MAKEDONIJE I KRIZA ALBANSKOG PARLAMENTA\nKada sastavljamo bilancu stanja zapadnog Balkana za 2010.godinu ne možemo mimo dvije značajne točke: pitanje imena Makedonije i krize albanskog parlamenta. Pri tome nažalost moramo osuditi nedovoljnu političku zrelost uključenih strana za postizanje prihvatljivih kompromisa, pomoću kojih bi sačuvali svoj ugled. Kao što sam nedavno predlagao rezoluciju Evropskog parlamenta o procesu integracija Albanije moraju obje strane potražiti rješenje za konflikt glede izbornih postupaka. Od svih strana očekujemo odgovarajuće kompromisne prijedloge. U toj fazi su se vlada i opozicija dogovorili, da će kao medijatore u krizi prihvatiti zastupnike Evropskog parlamenta.\nUkoliko nam 2010.godina ne donese rješenja za sve probleme sa kojima se suočavaju države zapadnog Balkana, da bi njihova evropska budućnost postala stvarnost, osigurajmo da barem važni akteri kao što su Hrvatska, djeluju kao pokretačka snaga i daju primjer cijeloj regiji čime bi dokazali da se može suradnjom postići konkretni, i evropski rezultati.\nLjubljana, 08.juni/lipanj 2010\n05.04.2020Svijet na autopilotu: Vijeće sigurnosti UN-a mora sazvati hitnu sjednicu o Covid-19\n01.04.2020Prirodne katastrofe kao detonatori društveno-političke promjene: Bosna i Hercegovina 2014-2020\n29.03.2020Sigurnosno-obavještajno djelovanje za vrijeme pandemije Covid-19\n20.03.2020Globalizacija u vremenu virusa Covid-19\n09.03.2020Društveno-istorijski kontekst opstojnosti i razvoja države Bosne i Hercegovine u postdejtonskom vremenu\n04.03.2020Mješoviti brakovi na Balkanu još uvijek tabu tema\n27.02.2020Ombudsmenka za ljudska prava BiH dr. Džumhur posjetila IFIMES


Crno-beli u sredu počinju takmičenje u Evrokupu, a meč sa španskim timom na programu je od 20.45 uz direktan prenos na Sport klubu.\nOgnjen Jaramaz i Markus Pejdž\nZa klupsku televiziju, Šćepanović je pred put rekao:\n- Nikada kao igrač nisam imao ovoliki period bez zvanične utakmice i sada se svi susrećemo sa potpuno novom situacijom. Svi željno očekujemo da konačno krenemo i da počne da se igra, sa pozitivnom dozom nervoze. Uspeli smo da se spremimo koliko smo uspeli. Čeka nas zahtevna i teška utakmica protiv ekipe koja je već odigrala tri kola španske lige i koja je imala jake mečeve. Mi smo u situaciji da nismo imali kvalitetnijih pripremnih utakmica, ali šta je, tu je. Nikada nije idealna sitaucija, ali mi sa velikim ambicijama idemo u Badalonu.\nŠef struke Partizana izjavio je da će njegov tim biti kompletan za sutrašnju utakmicu, a osvrnuo se i na karakteristike rivala.\n- Tipična španska ekipa, koja je u trčanju možda među najboljima u Španiji. Izuzimajući utakmicu protiv Reala, Huventud ima dve pobede protiv Unikahe i Sevilje na strani. Kada dobro trči, šutira, to je ekipa koja može da napravi velike probleme. U tom pogledu smo se i mi spremali za tu utakmci. Imamo još vremena za pripremu, ali taj meč mora dobro taktički da se pripremi - zaključio je Šćepanović.\nPodsetimo, meč u Badaloni se neće igrati pred praznim tribinama, već će 3.200 navijača moći da uđe u dvoranu.


TRUDNICE VEOMA ZABRINUTE: Kako izgleda porođaj s maskom na licu? | Happy BSC portal\nTrudnice koje u vreme epidemije čeka porođaj trenutno brine informacija da će u toku porođaja nositi maske.\n"Od trenutka prijema, pa sve do otpuštanja, sve ležeće pacijentkinje moraju da imaju maske, a to uključuje i porođaj. Naravno, svima njima se rade i testovi, ali kada se uzme u obzir vreme inkubacije, odnosno taj prozor koji postoji između infekcije i pojave simptoma, to znači da nije potpuno sigurno da u trenutku testiranja neko nije zaražen", otkriva ginekolog akušer dr Dejan Dimitrijević.\nPorođaj sa maskom već su prošle mnoge trudnice u Srbiji, a na grupi "Bebac trudnice i mame" na Fejsbuku razmenile su iskustva. Iskustva mama su različita - dok je nekima bilo izrazito neprijatno, druge svedoče da masku nisu ni osetile.\n"U maju sam se porodila i nosila sam masku, ali verujte da nisam ni primetila da je imam. Dok sam ležala na stolu čekajući da porođaj krene, nije bilo nikoga u sali, tako da mi je maska visila na jednom uhu. Čim se neko pojavi, ja bih je stavljala", kaže jedna mama.\n"Ja sam bila skoro 24 sata u sali i nije ta maska nešto što ne može da se izdrži", kaže jedna mama, dodajući da je, budući da je njen porođaj trajao oko pola sata, samo za to vreme imala masku jer je najveći deo vremena bila sama u sali, pa masku nije nosila.\nDakle, sudeći po komentarima, iskustvo nije najprijatnije, ali nije ni neizdrživo.


Press Online :: Film :: Ovo je 25 najstrašnijih filmova na popularnom sajtu / print=true\nDa li dobro spavate? Ukoliko nesmetano spavate 8 sati i nemate nikakvih problema da utonete u san čim legnete, najbolji način da sabotirate svoj odmor i miran san jeste taj da odgledate neki od najstrašnijih horora na Netflixu .\nOvo je 25 najstrašnijih horor filmova koje možete naći na Netfliksu, pa sami izaberite šta ćete pogledati, piše portal Index.hr. Insidious ("Podmukao")\nKada smo već kod porodica čiji život biva uništen zbog njihove čudne dece, "Poltergajst" je prvi film koji je obradio ovu temu. Takođe, i za sam film se šuškalo da je uklet. Mnoge užasne stvari desile su se glumcima i ekipi sa snimanja, uključujući ubistva, iznenadne smrti i prave egzorcizme.\nBird Box ("Kutija za ptice") Ovaj film definitivno bi mogao da se računa kao kardio trening. Toliko je uzbudljiv i napet da će vam otkucaji srca barem jednom ući u sprint. "Kutija za ptice" je trenutno verovatno najstresniji film na Netfliksu.\n"Ritual" je zastrašujući film o grupi prijatelja koji imaju najstrašnije putovanje švedskim divljinama. Prestraviće vas, a takođe će vam dati i savršen izgovor da kažete “ne” svakom izletu na koji vas pozovu, do kraja vašeg života.\nTaman kada ste pomislili da se ne bojite neživih stvari i predmeta, Netfliks vas pogađa sa hororom o "natprirodnoj svesci". Sada ste, možda, srećni zbog toga što ste ovih dana bez sveski i papira u kući, zar ne?\nČovek prihvata poziv na raskošnu večeru koju organizuje njegova bivša žena. I, verovali ili ne, od tog momenta sve počinje da ide nizbrdo. Netfliks ovaj film opisuje kao "strašan, nasilan i pun sumnje", a uz to su mu i kritike dobre. Dakle, ostavite svoja svetla uključena.\nOvaj film prikazuje Džejka Džilenhola kao kritičara koji postaje fasciniran radom mrtvog čoveka. A kada dela pomenutog umetnika počnu da ubijaju ljude... pa, želećete da pobegnete od tog silnog prskanja krvi.\nThe Sixth Sense ("Šesto čulo")\n"Prizivanje zla" je prva serija super uspešne franšize zasnovane na životima istražitelja paranormalnih pojava Eda i Lorejn Voren. Kako priča kaže: nedužna porodica se useljava u napuštenu, seosku kuću i počinju da je progone zli duhovi. Vorenovi rade na tome da okončaju to proganjanje i usput otkrivaju još mnoge bizarne detalje. Uživajte!\nUkoliko vas je istinita priča filma "Prizivanje zla" naterala da napustite ili nikada ne posetite Novu Englesku, ovaj film o osamljenoj, religioznoj porodici koja se suočava sa zlim silama na svojoj izolovanoj farmi, samo će potvrditi tu vašu odluku.\nOvaj film M. Najta Šajmalana govori o selu čiji stanovnici imaju ozbiljne probleme. Oni odbijaju da izlaze napolje tvrdeći da u šumama postoje čudovišta koja ih okružuju. Upozorenje: Pokušajte da izbrišete iz sećanja Džudi Grir kako šapuće "Ne dozvolite im da uđu" i sve će biti u redu.\nU ovom animiranom filmu mračne fantastike iz 2009. godine (za koji su glasove pozajmili Dakota Fening i Teri Hačer, a napisao ga je i režirao tvorac filma "Noćna mora uoči Božića", Henri Selik na osnovu romana Nila Gejmena), devojčica otkriva paralelni svet koji izgleda isto kao njen… ali bolji. Ona je primorana da bira između ta dva sveta kada njen novi svet pokuša da je primora da ostane u njemu.\nVaši omiljeni glumci iz "Vriska": Niv Kempbel, Kortni Koks i Dejvid Arket vraćaju se po četvrti (i poslednji?) put na male ekrane u ovoj popularnoj, zastrašujućoj filmskoj franšizi. Uz to, ovo je jedini deo filma "Vrisak" koji je dostupan na Netfliksu, tako da iskoristite to.\nOvaj film mogao bi biti idealan za sve one koji vole film "Ruska lutka". Kada grupa tinejdžera počne da izbegava sopstvenu smrt nakon vizije o predstojećoj propasti, smrt počinje da ih "kupi" jedno po jedno. Da li su ovakvi filmovi bioskopska čuda? Ne. Da li su puni divljih smrti i zastrašivanja? Apsolutno.\n"Zubati" je veoma čudan film, a o tome dovoljno govori opis na sajtu IMDb: "Drzak i arogantan podkaster dobija više nego što je mislio kada otputuje u Kanadu da intervjuiše misterioznog usamljenika koji ima prilično uznemiravajuću sklonost prema morževima.\n"Svi momci vole Mendi Lejn" je film u kom Amber Herd glumi nedodirljivu srednjoškolku, koja napokon pristaje da ode na žurku na jednom seoskom ranču (uvek loša lokacija). Ali, zbog čega klinci na ovoj žurci počinju da umiru? Pogledajte i saznajte.


Kolja sutra u Kombank dvorani… Promocija novog albuma i nove postave benda… | Headliner\nHome»Muzika»Kolja sutra u Kombank dvorani… Promocija novog albuma i nove postave benda…\nHeadliner.rs / 09/11/2018 /\t0\t/\t734\nAutor, gitarista i pevač Nikola Pejaković Kolja održaće u subotu 10. novembra koncert u Kombank dvorani (bivši Dom sindikata) u Beogradu, na kome će da promoviše album “4 Prsta”.\nInače, Kolja je u Domu sindikata 2015. godine održao zvanično prvi koncert u karijeri.\n– Prošli put, u Domu sindikata, veliku ljubav ste pokazali i dali bendu i meni. To veče ćemo pamtiti čitav život. Jedva čekamo da ponovimo tu noć, i da vam se dobrom svirkom i nekim novim pesmama, zahvalimo na silnoj energiji i ljubavi koju ste nam pružili. Promovisaćemo novi album – “4 Prsta”, i novu postavu benda… svirati neke stare adute i neke nove pesme koje su nam važne… – kaže Kolja.\nPoznat kao scenarista, reditelj i glumac, Kolja se na muzičkoj sceni predstavio albumima “Mama, nemoj plakati” (2001), “Kolja” (2009) i “Grobovlasnici” (2013), a sada je na “4 Prsta” (Long Play), snimio pozamašnu zbirku od čak 19, u bluzu utemeljenih ali ipak žanrovski raznolikih, kompozicija.\nKolju će u Kombank dvorani nastupiti u pratnji benda koji čine, pored gitariste Voje Aralice i klavijaturiste Ivana Aleksijevića, kontrabasista Milan Pavković i bubnjar Duca Ivanišević.\nU prodaji je ostalo još malo ulaznica po ceni od 1.300, 1.500, 1.800, 2.000 i 2.300 dinara koje možete da kupite na blagajni Kombank dvorane i preko mreže Eventim.\nTags:4 prstaKoljaKombank dvoranakoncert\nI MI SMO SVET... Druga CGA konferencija 16. i 17. novembra u Beogradu\nDOBAR ZVUK BEOGRADA... BitefArtCafe za vikend slavi 17. rođendan uz dva sjajna benda\nBeldocs 2020: Filmovi koje ne smete da propustite


Šokantna i jeziva ispovest Srpkinje iz Australije! “VAS SRBE TREBA PROTERATI, NIČEMU NE SLUŽITE, SAMO ŠIRITE ZARAZU I HOĆETE DA RATUJETE!”\nPosljednjih sedam dana svi mediji pišu o situaciji u kojoj se našao Novak Đoković, i koja je izazvala mnogo polemike u javnosti, kako na samom Balkanu, tako i u cijelom svijetu. Novak je ipak uspio dobiti na sudu i vratiti svoju vizu natrag, uz sjajan posao njegovih advokata.\nPojavio se na prvom trenungu u Melburnu, a slike navijača govoore o tome koliko on podršku ima. U ovoj situaciji mnogi su se pokazali, pa su ga neki čak uzeli i na zub, naročito ljudi iz Australije. Djevojka po imenu Jelena Todorović jw košarkaški trener i kaže da nikada nije doživjela veću mržnju od strane ljudi koji žive u Australiji.\nIako je cijelim srcem uz Novaka, na poslu je dobila opomenu, da mora paziti šta priča, a ona kaže kako su joj djeca na treningu govorila da ljudi iz Srbije dolaze kako bi im prenijeli koronu. Također je rekla kako je vozač autobusa rekao da nakon svega ovog treba protjerati sve Srbe iz Australije.\nPrevious: “ŽENA IMA FACU KAO TELE!” Jovana Jeremić BRUTALNO ISPROZIVALA koleginicu: MNOGO IH JE KOJE SE LAŽNO PREDSTAVLJAJU! Ne prestaje sa svojim izjavama (FOTO)\nNext: Tata nestalog Splićanina otkrio šta se desilo s telefonom njegovog sina: Stvorena još jedna sumnja! (FOTO)


PODVIG IVANE ILIĆ | ČA Glas\n17. септембра 2020 17. септембра 2020 I. М.\tKomentara (0)\nProšlog vikenda u Istanbulu je održana atletska Balkanijada za starije junore/ke. U državnom timu nastupilo je i dvoje atletičara “ČAAK”- a Ivana Ilić i Ognjen Nikolić.\nPrvi dan, 12. septembar, ovog takmičenja obeležila je Ivana činom koji mora da posluži kao primer svima šta znači istrajnost i posvećenost u postizanju cilja. Ona je najpre osvojila zlatnu medalju u trci na 100 metara izjednačivši sopstveni rekord. Prilikom prolaska kroz cilj, pala je i doživela povredu koja je dovela u pitanje njen nastup u štafeti 4h100 metara.\nMeđutim, ova hrabra devojka nije želela da odustane i imala je odlučujuću ulogu u osvajanju još jedne zlatne medalje za našu zemlju. Trčala je poslednju izmenu i štafetu je dobila sa četiri, pet metara zaostatka od prvoplasiranog tima, ali sjajnim trčanjem, taj zaostatak je na ciljnoj ravnini pretvorila u prednost od jednog metra. Na toj trci naše devojke su izjednačile državni rekord star dvadestak godina.\nSjajan je bio i mlađi junior Ognjen Nikolić prvo osvajanjem srebrne medalje i poboljšanjem ličnog rekorda za 11 sekundi, na 5.000, a zatim i četvrtim mestom na 3.000 metara.\n11. октобра 2020 11. октобра 2020 I. М.\nKošarkaši čačanskog Borca poraženi su večeras od Crvene zvezde 64:95 (13:23, 18:23, 21:25, 12:24), u utakmici 2. kola regionalne ABA lige. Zvezda je od početka utakmice postavila jak tempo i brzo došla do dvocifrene prednosti. Bio je ovo prvi poraz Čačana u regionalnom takmičenju. U prvoj utakmici bili su bolji od Partizana. BORAC: Torton, Smit, […]\nIako je za ovo doba godine temperatura neuobičajeno visoka, večeri su ipak hladne, tako da su jezera uglavnom zaleđena. Zbog leda kod Kokinog Broda nije bilo ribolova ni prethodne nedelje, dok su na Vrutcima i Gružanskom jezeru naše kolege mogle da pecaju samo duž ribarskih staza. Slična situacija je bila i u Ovčar Banji. Na […]\nU Šapcu je održano Prvenstvo Srbije u krosu, koje je istovremeno bilo i izborno takmičenje za sastav naše reprezentacije koja će za 15 dana nastupati u Beranama (Crna Gora) na Prvenstvu Balkana u krosu.U konkurenciji mlađih juniora na 5.000 metara, atletičar “ČAAK“-a Ognjen Nikolić okitio se šampionskom titulom, dok je u generalnom plasmanu (mlađi i […]


Volonteri u Glasgowu\nAutor: Kathleen Moore\nU naselju u centru Glasgowa pristalice škotske nezavisnosti izlaze iz dva minibusa da bi išli od vrata do vrata.\nMeđu desetak volontera koji su se razišli po naselju se nalaze i geolog koji trenutno ne radi, otac i kćerka velške nacionalnosti i šezdesetsedmogodišnji penzionisani javni službenik lokalne vlasti David Peutherer.\n„Da li postoji nešto što bi vas moglo apsolutno uvjeriti... Da li mogu reći nešto što će vas još malo pogurati?“ Peutherer pita ženu koja kaže da naginje ka 'da', ali još uvijek nije sigurna. Nakon toga joj izloži argumente za 'da', navodeći da će nezavisna Škotska učiniti više da zaštiti penzije i zdravstvo koje finansira država.\nPosljednjeg dana kampanje za povijesni referendum, po anketama mrtva je trka između onih koji su za i onih koji su protiv toga da Škotska postane nezavisna država. Odlučiće, kako to često biva, onih 8 posto neopredijeljenih. Ako se ne računaju oni koji se još nisu izjasnili, onda pobornici ostanka Škotske u Ujedinjenom kraljevstvu vode sa 4 posto.\nOstao je još samo dan do povijesnog referenduma kada će Škotska odlučiti da li će napustiti Ujedinjeno Kraljevstvo nakon više od tri stoljeća političke zajednice.\nKampanja 'da' ostvaruje dramatični napredak posljednjih sedmice, sudeći prema anketama – počeli su kao izgubljen slučaj, a sada su nadomak pobjede. Kako su rezultati glasanja zakazanog za 18. septembar neizvjesni, obje strane sada pokušavaju da privuku nove glasove.\nVođa pristalica nezavisnosti Alex Salmond, premijer Škotske, ovaj referendum je nazvao prilikom koja se pruža jednom u generaciji, dok je britanski premijer David Cameron, u emotivnom obraćanju 15. septembra, pozvao glasače da „ne razdvajaju porodicu“.\nPristalice tvrde da će Škotskoj biti bolje ako odluke o njenoj budućnosti budu donosili ljudi koji žive u zemlji. Navode da će nezavisnost osigurati da Škotska dobije vladu za koju glasa, za razliku od sadašnjeg stanja gdje se izbori održavaju širom Ujedinjenog Kraljevstva koji izglasavaju konzervativne vlade iako je Škotska i dalje ljevičarski nastrojena. Nezavisna Škotska, bi također, koristila bogate naftne izvore Škotske da osigura javne servise i socijalnu sigurnost, za koju pristalice nezavisnosti tvrde da je britanska vlada zapostavlja.\nPokret za 'da' je dobio dodatni vjetar u leđa zbog proširenog nezadovoljstva zbog politika kao što su promjene sistema socijalnog osiguranja – gdje su postroženi kriteriji – za koje je centralna vlada Ujedinjenog Kraljevstva tvrdila da su neophodni da bi se zaposlilo više ljudi, ali koje mnogi u Škotskoj opisuju kao napad na najpotrebitije.\nU pitanju je „nezavisnost za nas same da možemo odlučiti kako ćemo voditi zemlju i šta su naše vrijednosti,“ navodi 'da' volonter Steward Fordyce, 30.\n„Mislim da su osnovne (karakteristike) škotskog naroda velikodušnost, dobrota, poštenje, i to je ono što sada možemo omogućiti.“\nLouise Kemlo i Mary Kiersten\n„Bogati postaju bogatiji, a siromašni siromašniji,“ navodi pedesetrogodišnja Glenrothesa Louise Kemlo, koja je osoba sa invaliditetom. „Nevjerovatno je da danas radnička klasa radi i da se mora oslanjati na socijalna davanja, na narodne kuhinje. To je nevjerovatno. To se dešavalo u Prvom svjetskom ratu. Smiješno je da se vraćamo na to, i sve zbog toga ko je u vladi."\nUnionisti, s druge strane, pitaju zašto razvrgnuti nešto što je bivši premijer John Major prošle sedmice nazvao najuspješnijom zajednicom u povijesti. Upozoravaju da nema povratka u slučaju 'da' glasa, da bi odvajanje imalo skupe posljedice, vjerovatno i po buduće generacije. Zašto odustati od stabilnosti i sigurnosti ekonomske zajednice, pitaju, zarad rizičnog koraka u nepoznato? Neke velike banke i kompanije su se pridružile glasovima protiv nezavisnosti, navodeći da bi to dovelo do nesigurnosti.\nMarianne Stewart u razgovoru sa promotorom u kampanji Frankom Doranom\n„Mislim da je to veoma opasan koncept, nacionalizam,“ navodi Marianne Steward, 68, iz Aberdeena. „Ne mislim da dovodi do zajedništva, do korištenja zdravog razuma, ljudi se jednostavno zanesu. Zajednica je bila razumno dobra za Škotsku.“\nEkonomska nesigurnost je ono što zabrinjava protivnika nezavisnosti Johna Penmana, direktora marketinga i prodaje u Fifabu, firmi u istočnom gradu Glenrothes, koja proizvodi metalne konstrukcije i komponente za mašine.\n„Kupci u Engleskoj i Walesu pitaju, 'Šta će se desiti? Koja deviza? Da li će biti dodatne papirologije?',“ navodi Penman. „Posljednje što bilo kojoj kompaniji treba su zabrinuti kupci koji odmah mogu naći novog dobavljača.“\nIako je ishod nesiguran, oko jedne stvari se slažu obje strane – debata je zapalila Škotsku i ljudi su se uključili u politiku kao rijetko kad prije u ovom demokratskom društvu. Čak 97 posto od 4,4 miliona glasača u Škotskoj se registrovalo, tako da se očekuje velika izlaznost.\nI oni koji ne podržavaju nezavisnost, kao što je Lewis Macdonald, ovo jeste posljednji dio utrke do završne linije.\nTokom posljednjeg vikenda prije glasanja Macdonald, laburista u škotskom parlamentu, se pridružio drugim prominentnim pristalicama 'ne' kampa, kao što su bračni par, parlamentarci Joan Ruddock i Frank Doran, u obilasku građana od vrata do vrata u Aberdeenu.\nMacdonald, čiji tim pokušava pokucati na što više vrata, rezultate ankete s početka septembra koji su pokazali veći procenat građana za nezavisnost, kao poziv.\n„Kada su shvatili da bi moglo doći do toga (nezavisnosti), kako je to samo probudilo neke ljude,“ navodi Macdonald. „To je odlična teoretska diskusija kada ste sigurni u rezultat. Međutim, kada je rezultat pod upitnikom, mnogi se zabrinu.“\nKako većina anketa pokazuje da protivnici nezavisnosti imaju slabo vodstvo, on navodi da je samouvjeren, ali ne i spokojan, i koristi metafore koje priliče gradu sa dugom ribarskom tradicijom.\n„Boriću se za svaki glas,“ navodi. „Moramo biti sigurni da ćemo uhvatiti ovu ribu i dobiti ovaj referendum.“